
Sfântul sfinţit mucenic Valentin, episcopul Umbriei - apărător al 
valorilor familiei creştine 
(s.v. 30 iulie / s.n. 12 august) 

Sfântul Valentin a fost episcop în Umbria (Italia). Se învrednicise de la Dumnezeu 
cu darul facerii de minuni. A tămăduit foarte mulți oameni, mulți dintre ei, în urma 
vindecărilor, au primit şi botezul creştin. Între cei tămăduiţi s-a aflat și Leontie, 
guvernatorul oraşului. Datorită faptului că acesta a primit şi sfântul botez, episco- 
pul Valentin a fost întemnițat şi apoi a fost trecut prin sabie, primind astfel cununa 
muceniciei. Pilda de sfinţenie şi mucenicie a Sfântului Valentin, precum şi darul 
acestuia de vindecător al celor bolnavi şi ocrotitor al virtuţii dragostei creştine şi al 
familiei pot fi aflate doar în Biserica lui Hristos, locul în care mucenicul creştin a 
predicat, a binecuvântat şi a mărturisit pe Dumnezeul cel Viu. Din anul 2005 (când 
prin osteneala preoților slujitori ai Bisericii Delea Nouă - Calist din Bucureşti, o 
parte din moaştele Sfântului mucenic Valentin au fost dăruite de Episcopia din 
Terni, Italia, credincioşilor români) şi până în prezent, Sfântul sfințit mucenic 
Valentin binecuvântează atât pe credincioşii parohiei, cât şi pe fiecare creştin care 
cu umilință şi cu smerenie, poposeşte în sfântul lăcaş şi se închină cinstitelor moa- 
şte. 

Evanghelia şi Apostolul zilei 


Zis-a Domnul ucenicilor Săi: 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu Sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine şi pe voi vă vor prigoni; dacă 
au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe care Eu Îl voi trimite vouă de la Tatăl, 
Duhul Adevărului, care de la Tatăl purcede, Acela va mărturisi despre Mine. 

27. Şi voi mărturisiţi, pentru că de la început sunteţi cu Mine. 

1. Acestea vi le-am spus, ca să nu vă smintiţi. 

2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Apostol 


Fraţilor, 

9. Căci mi se pare că Dumnezeu, pe noi, apostolii, ne-a arătat ca pe cei din urmă 
oameni, ca pe nişte osândiţi la moarte, fiindcă ne-am făcut privelişte lumii şi 
îngerilor şi oamenilor. 

10. Noi suntem nebuni pentru Hristos; voi însă înţelepţi întru Hristos. Noi 
suntem slabi; voi însă sunteţi tari. Voi sunteţi întru slavă, iar noi suntem întru 
necinste! 

11. Până în ceasul de acum flămânzim şi însetăm; suntem goi şi suntem pălmuiţi 
şi pribegim, 

12. Și ne ostenim, lucrând cu mâinile noastre. Ocărâţi fiind, binecuvântăm. 
Prigoniți fiind, răbdăm. 

13. Huliţi fiind, ne rugăm. Am ajuns ca gunoiul lumii, ca măturătura tuturor, 
până astăzi. 

14. Nu ca Să vă ruşinez vă scriu acestea, ci ca să vă dojenesc, ca pe nişte copii ai 
mei iubiţi. 

15. Căci de aţi avea zeci de mii de învăţători în Hristos, totuşi nu aveţi mulţi 
părinţi. Căci eu v-am născut prin Evanghelie în lisus Hristos. 

16. Deci, vă rog, Să-mi fiţi mie următori, precum şi eu lui Hristos. 

Acatistul Sfântului mucenic Valentin, episcopul Umbriei 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfântului mucenic Valentin, glasul al 4-lea: Şi părtaş obiceiurilor şi 
următor scaunelor apostolilor fiind, lucrare ai aflat, de Dumnezeu insuflate, spre 
suirea privirii la cele înalte. Pentru aceasta, cuvântul adevărului drept învățând şi 
cu credință răbdând până la sânge, sfinţite mucenice Valentin, roagă-te lui Hristos 
Dumnezeu să mântuiască sufletele noastre. 

(Video) Troparul Sfântului mucenic Valentin, episcopul Umbriei - Interpret: Oulia 
Simeria: 
https://doxologia.ro/tropare/video-sfantul-mucenic-valentin-episcopul-umbriei-tropar 

Acatistul Sfântului mucenic Valentin, episcopul Umbriei - 30 iulie- slujitor Dani: 
https://www.youtube.com/watch?v=5CnyzVNW Cil&t=41s 

Condacul 1 

Rugătorule cel neobosit al lui Hristos, păstorule cel bun al ținutului Umbriei, 
luptătorule împotriva necredinţei, cel ce cu îndrăznire sfântă ai biruit păgânătatea, 
chemând prea sfântul nume al lui Hristos, cel mai presus de tot numele, pe tine, 
arhiereule înțelepte, te mărim şi îţi cântăm: Bucură-te, Sfinte Valentin, de Dum- 
nezeu iubitorule! 


Icosul 1 

Sfinte nevoitorule, care în viaţa ta binecuvântată toate plăcerile acestei lumi le-ai 
nesocotit, şi cu credința şi rugăciunile tale ai înfruntat mânia păgânilor porniţi 
asupra ta, ca un miel nevinovat aducându-te lui Hristos jertfă cuvântătoare bine- 
plăcută, primeşte de la noi aceste smerite laude: 

Bucură-te, de Dumnezeu insuflate; 

Bucură-te, al creştinilor izbăvitor; 

Bucură-te, cel ce ai împărtăşit cuvânt duhovnicesc; 

Bucură-te, că în lume slava deşartă nu te-a amăgit; 

Bucură-te, cel cu frumuseţea cuvântului împodobit; 

Bucură-te, viţa cea bună cu rod dumnezeiesc; 

Bucură-te, al lui Hristos îndrăzneţ mărturisitor; 

Bucură-te, cel ce ai înfruntat sălbăticia celor înşelaţi de amăgirea idolească; 
Bucură-te, cel ce spre Mântuitorul ai nădăjduit; 

Bucură-te, că numele Lui pururea l-ai chemat; 

Bucură-te, cel ce ai atras la lumina credinţei pe păgâni; 

Bucură-te, ierarhe sfinte, omule ceresc; 

Bucură-te, Sfinte Valentin, de Dumnezeu iubitorule! 


Condacul al 2-lea 

Mucenice al lui Hristos, Sfinte ierarhe Valentin, luminat fiind de Duhul Sfânt, până 
la Roma ai ajuns, şi, în casa prea înţeleptului Craton intrând, ai izbăvit pe fiul lui 
de chinurile bolii aducătoare de moarte, iar prin minunea aceasta la credinţă i-ai 
chemat pe ei toţi; pentru aceasta, împreună cu dânşii, aducem lui Dumnezeu cân- 
tarea: Aliluia! 


Icosul al 2-lea 

Într-armându-te cu puterea şi tăria Celui ce a sfărâmat zăvoarele şi porţile iadului, 
sfinte sfințite mucenice, l-ai surpat pe cel viclean, alungând boala şi durerea din 
trupul copilului, care slăvind pe Dumnezeu, mărire şi laudă îţi aducea, zicând: 
Bucură-te, că în Hristos nădăjduind, tămăduire celor credincioşi ai dăruit; 
Bucură-te, că ai biruit toată boala trupească şi sufletească; 

Bucură-te, că ai izbăvit pe cei deznădăjduiţi de înşelăciunea cea lumească; 
Bucură-te, pildă de tărie în credinţă; 

Bucură-te, cel ce pe mulţi ai călăuzit spre mântuire, cu harul cel primit de la Duhul 
Sfânt; 

Bucură-te, cel ce neîncetat lui Dumnezeu te-ai rugat pentru părinți şi fiu lor; 
Bucură-te, că într-armat cu dreapta credinţă, credinţele rătăcite le-ai stins; 
Bucură-te, că adevărul ai propovăduit; 

Bucură-te, că nădăjduind în Domnul, apriga sălbăticie a necredincioşilor ai înfrun- 
tat; 

Bucură-te, că pe păgânii rău credincioşi cu răbdare şi dragoste i-ai îndreptat; 
Bucură-te, că roadă aleasă, dăruită de sus, ai cules; 

Bucură-te, ierarhe sfinte, omul lui Dumnezeu; 

Bucură-te, Sfinte Valentin, de Dumnezeu iubitorule! 


Condacul al 3-lea 

Biruitor făcându-te asupra celor ce prigoneau pe creştini, pe cei biruiţi cu răbdare 1- 
ai întors către cinstirea Preasfintei Treimi, botezându-i, iar pe copilul Herimon de 
boală grea vindecându-l, tinerii şi bătrânii deopotrivă mulţumire îţi aduceau. Pentru 
aceasta, împreună cu tine pe Dumnezeu Îl slăvim, cântând: Aliluia! 


Icosul al 3-lea 

Doctor de suflete şi de trupuri fiind, Sfinte sfinţite mucenice Valentin, pe copiii 
care urmau învăţătura de carte în şcoli tu cu înţelepciunea dumnezeiască îi luminai 
şi la credinţa lui Hristos şi la Sfântul Botez, prin îndemnurile tale cele bune, îi adu- 
ceai, iar pe bolnavi cu puterea credinţei îi tămăduiai. Pentru acestea, laudă îți adu- 
cem, grăind aşa: 

Bucură-te, cel ce pe mulţi din cursele vrăjmaşului ai izbăvit,; 

Bucură-te, cel ce de ispitiri nu te-ai temut; 

Bucură-te, toiagul celor împovăraţi de neputinţele bătrâneţii; 

Bucură-te, cel cu armele dreptei credinţe într-armat; 

Bucură-te, sfinte, mult nevoitorule; 

Bucură-te, că pavăză celor slabi şi neputincioşi te-ai făcut; 

Bucură-te, că l-ai biruit pe potrivnicul creştinilor drept-slăvitori; 

Bucură-te, tămăduitor al trupurilor şi al sufletelor; 

Bucură-te, ocrotitorul celor de boli grele cuprinşi; 

Bucură-te, prea bunule învăţător al şcolarilor; 

Bucură-te, întărirea celor care în ispite şi neputinţe aleargă la Fiul lui Dumnezeu; 
Bucură-te, arhiereule slăvite, că sprijin şi mare ajutor ai fost tuturor; 

Bucură-te, Sfinte Valentin, de Dumnezeu iubitorule! 


Condacul al 4-lea 

După chipul Bunului Păstor lisus, te-ai arătat în lume păstor bun, Sfinte sfințite 
mucenice Valentin, îndreptând relele obiceiuri şi cu înțelepciune şi răbdare pe toți 
învățând, ca turma ta să o luminezi; pentru aceasta, cântare aducem lui Hristos- 
Dumnezeu, Mai-marele păstorilor şi Arhiereul cel veşnic, strigând: Aliluia! 


Icosul al 4-lea 
Arătând a ta credinţă tare şi fierbinte pe care o ai către Hristos, dascălilor celor ce 
se numeau pe sine înţelepţi ai vremii tale te-ai împotrivit prin adevărul Cuvântului 

şi al Înţelepciunii dumnezeieşti, drept învățând tainele cereşti, ca un ierarh îndu- 
mnezeit şi cuvântător de Dumnezeu. Pentru aceea, cu osârdie grăim către tine: 
Bucură-te, cel în credinţă întărit; 

Bucură-te, îndemnător spre dulce nevoinţă; 

Bucură-te, minunat slujitor al lui Hristos; 

Bucură-te, că ai călcat vitejeşte ale vrăjmaşului uneltiri; 

Bucură-te, cel ce ai poruncit bolilor să piară; 

Bucură-te, că la viaţa cea întru Hristos ai fost chemat; 

Bucură-te, cel ce pe mulţi întru credinţă ai luminat; 

Bucură-te, cel ce cu duhul te-ai veselit întru Dumnezeu Atotţiitorul; 
Bucură-te, cel ce calea dumnezeieştii slave ai ales; 

Bucură-te, cel ce cu glas mare pe Mântuitorul ai lăudat; 

Bucură-te, că neputinţele tuturor le-ai vindecat; 

Bucură-te, cel ce eşti osârdnica noastră ocrotire; 

Bucură-te, Sfinte Valentin, de Dumnezeu iubitorule! 


Condacul al 5-lea 

Pe cel ce cu râvnă arhierească a sădit în sufletele oamenilor învăţăturile cele nepie- 
ritoare cu laude să-l fericim, pe Sfântul sfințit mucenic Valentin, de Dumnezeu 
grăitorul. Că înaintea tronului lui Dumnezeu, Cel în Preasfânta Treime lăudat, stă 
ŞI împreună cu ceata arhiereilor în ceruri se roagă neîncetat pentru noi, cei ce ne în- 
chinăm sfintelor sale moaşte şi cu dragoste sărutăm icoana sa, cântând lui Dumne- 
zeu: Aliluia! 


Icosul al 5-lea 

Din cetatea Interamna ai odrăslit, arhiereule sfinte, bună învăţătură dobândind şi 
Legea lui Dumnezeu cu frică şi dragoste păzind, pentru care ai primit cu adevărat 
dar de la Dumnezeu şi pe toţi cei ce voiau să-şi îndrepte viaţa i-ai primit la tine şi 
la Sfânta credinţă i-ai îndrumat. Pentru aceasta şi noi îţi înălțăm laude, zicând: 
Bucură-te, de Dumnezeu înţelepțite şi prea fericite; 

Bucură-te, mult rugătorule pentru vindecarea neputinţelor omeneşti; 

Bucură-te, cel ce cuvinte mântuitoare de suflet ai rostit filosofilor din vremea ta, 
uimindu-i; 

Bucură-te, cel ce cu înţeleaptă răbdare pe cei căzuţi i-ai ridicat; 

Bucură-te, mare doctor şi învăţător al oamenilor; 

Bucură-te, cel ce eşti credincioşilor întărire, prin râvna propovăduirii; 

Bucură-te, că pe înţelepţii vremii cu arhierească dragoste i-ai îndreptat către Hri- 
stos; 

Bucură-te, cel ce uşa casei tale pentru oricine deschisă o păstrai; 

Bucură-te, cel ce, prin viaţa ta cea curată, ales al Domnului te-ai arătat; 

Bucură-te, că prin cuvântul tău întunericul păgânătății s-a alungat; 
Bucură-te, cel ce arhiereu de Sus ai fost ales; 

Bucură-te, primitorule de Duh Sfânt; 

Bucură-te, Sfinte Valentin, de Dumnezeu iubitorule! 


Condacul al 6-lea 

Minunată râvnă în îndrumarea şi îndreptarea tinerilor ai avut, că, văzând obice- 
iurile cele pierzătoare ale acelor vremi, cu chipul vieţii tale celei cinstite pe ei i-ai 
ajutat, pe cei căzuţi i-ai îndreptat, pe cei ispitiţi i-ai ferit de păcat şi le-ai arătat chip 
de vieţuire creştinească plină de virtuţi şi de bucurii duhovniceşti; pentru aceasta 
mai strălucitor decât soarele pentru ei luminând, îi îndemnai să cânte cu tine lui 
Dumnezeu: Aliluia! 


Icosul al 6-lea 

Razele Duhului Sfânt peste tine s-au pogorât şi vas ales al harului te-ai făcut, ierar- 
he sfinte, prin care cu osârdie ai alungat negura păcatului, pe cei tineri i-ai luminat 
cu învăţătura lui Hristos şi le-ai deschis mintea cu strălucirea prea înţeleptelor tale 
cuvinte ca să înţeleagă dumnezeieşti taine; pe unii i-ai binecuvântat să primească 
Taina Nunții întru credinţă, iar altora le-ai descoperit chemarea de a sluji lui Dum- 
nezeu întru curăție. Pe toţi i-ai călăuzit, pentru toţi te-ai rugat, iar noi împreună cu 
dânşii te lăudăm, zicând: 

Bucură-te, cel ce în ogorul Domnului ai lucrat cu iubire milostivă; 

Bucură-te, cel ce ai luminat pe cei întunecaţi cu necredinţa şi desfrâul; 

Bucură-te, predicator al Bisericii, care ai vădit păcatul şi ai arătat calea pocăinţei; 
Bucură-te, cel ce te-ai rugat pentru binecuvântarea fiilor tăi sufleteşti în Sfânta tai- 
nă a căsătoriei; 

Bucură-te, mângâietorul celor deznădăjduiţi şi nedumeriţi; 

Bucură-te, cel ce har de la Dumnezeu pentru ocrotirea tinerilor ai dobândit; 
Bucură-te, mult râvnitorule pentru trăirea unei vieți virtuoase; 

Bucură-te, că pentru nunta cea cu cinste a păstoriților tăi te-ai rugat; 

Bucură-te, că prin cuvântul tău, cu răbdare, întunericul celor orbiţi de patimi l-ai 
alungat; 

Bucură-te, cel ce, prin viaţă curată, arhiereu sfânt te-ai arătat; 

Bucură-te, cel ce căldura dragostei lui Hristos în suflete ai revărsat; 

Bucură-te, mijlocitorule al nostru către Hristos, cel singur fără de păcat; 

Bucură-te, Sfinte Valentin, de Dumnezeu iubitorule! 


Condacul al 7-lea 
Sfinte sfințite mucenice Valentin, inima ta s-a lipit de Hristos şi te-ai învrednicit a- 
I fi următor cu multă osârdie. In toată viaţa ta cea îndelungată ţi-ai arătat strădania 

de a-L sluji prin cuvânt şi prin fapte bineplăcute Lui, pentru care înaintea sfintelor 
tale moaşte noi cu evlavie ne aplecăm şi icoana ta o cinstim, iar lui Dumnezeu 
mulțumire li aducem, cântând: Aliluia! 


Icosul al 7-lea 

Ca un apostol plin de dragoste al marelui Arhiereu Hristos, înaintea păgânilor şi a 
tiranilor L-ai mărturisit pe Dumnezeu-Cuvântul, aprinzând în sufletele oamenilor 
de toată vârsta, învăţaţi şi neînvăţaţi, candela nestinsă a privegherii pentru întâm- 
pinarea lui lisus, Mirele ceresc. Drept aceea, toţi te-au cunoscut ca pe un ales pro- 
povăduitor al adevărului şi îndreptător al oamenilor, pentru care şi noi, cinstind 
sfintele tale moaşte şi icoana ta, te lăudăm, zicând: 

Bucură-te, cel ce în cetatea Interamnei şi la Roma ai propovăduit; 

Bucură-te, cel ce păgânilor cuvântul lui Dumnezeu cunoscut l-ai făcut; 

Bucură-te, cel ce familii de creştini ai unit; 

Bucură-te, cel ce pe mirii cei curaţi i-ai binecuvântat; 

Bucură-te, cel ce ai descoperit oamenilor pe Hristos; 

Bucură-te, că har dăruieşti celor ce se roagă ţie; 

Bucură-te, cel ce ocrotitor al tinerilor te-ai arătat; 

Bucură-te, cel ce dezlegi inimile tuturor celor care prin tine se roagă pentru căsă- 
torie binecuvântată; 

Bucură-te, cel ce eşti ocrotitorul familiilor creştine; 

Bucură-te, cel ce pretutindeni nădejdea mântuirii ai insuflat; 

Bucură-te, cel ce pe tinerii doritori de nuntă cinstită i-ai binecuvântat; 

Bucură-te, îndreptătorul neînțelegerilor casnice şi paşnic ocrotitor; 

Bucură-te, Sfinte Valentin, de Dumnezeu iubitorule! 


Condacul al 8-lea 

Cu harul dat ție de Mântuitorul lisus Hristos, mult lăudate ierarhe Valentin, du- 
hurile cele rele, care pe oameni îi învrăjbesc, cu rugăciunile tale se alungă şi toate 
neînțelegerile dintre oameni se izgonesc, bolile şi necazurile pier, mulţimea pati- 
milor sufleteşti şi trupeşti se tămăduiesc; pentru aceasta lui Dumnezeu cu mul- 
ţumire cântăm: Aliluia! 


Icosul al 8-lea 

Prin harul dumnezeiesc, ce-ţi dădea putere nebiruită, Sfinte sfințite mucenice Va- 
lentin, ai vestit tuturor pe Dumnezeu cel lăudat în Preasfânta Treime, nevoindu-te 
pentru vestirea adevărului până la moarte mucenicească, pentru care cu bucurie îți 
cântăm unele ca acestea: 

Bucură-te, cel ce i-ai tămăduit pe cei cuprinşi de boli; 

Bucură-te, cel ce pe tinerii căzuţi în păcate i-ai ridicat, 

Bucură-te, că pentru cei năpăstuiţi cu lacrimi te-ai rugat; 

Bucură-te, cel ce pe demoni cu lucrarea harului i-ai izgonit; 

Bucură-te, cel prin care durerile sufleteşti s-au alinat,; 

Bucură-te, că prin tine de multe primejdii au scăpat cei ce te-au chemat în rugăciu- 
ne; 

Bucură-te, cel ce pentru izbăvirea de cel rău neobosit te-ai rugat; 
Bucură-te, că, în numele cel sfânt al lui Hristos, multe minuni ai înfăptuit; 
Bucură-te, că împreună cu îngerii şi cu sfinţii eşti al lui Dumnezeu slujitor; 
Bucură-te, cel ce durerile trupeşti ai vindecat; 

Bucură-te, robul lui Hristos şi păstorul nostru; 

Bucură-te, cel ce eşti părtaş tainelor lui Dumnezeu; 

Bucură-te, Sfinte Valentin, de Dumnezeu iubitorule! 


Condacul al 9-lea 

Părăsind filosofia păgânească, trei tineri din cetatea Atenei: Procul, Efeb şi Aplo- 
ni€, ţie cu evlavie ţi s-au alăturat, primind de la tine Sfântul Botez, duhovnicescule 
învăţător, şi s-au făcut ucenici şi următori vieţii tale celei sfinte, cântând lui Dum- 
nezeu: Aliluia! 


Icosul al 9-lea 

Darul cel de mare preţ sălăşluit în inima ta în lume l-ai făcut cunoscut, Sfinte 
ierarhe Valentin, şi cu multă jertfelnicie tuturor l-ai împărțit, arhiereule al lui Dum- 
nezeu şi cu înţelepciune i-ai povăţuit pe păstoriții tăi să meargă pe calea cea dreap- 
tă a poruncilor lui Hristos. Pentru aceea, cântare într-un glas către tine înălțăm: 
Bucură-te, al curăţiei celei sufleteşti şi trupeşti luminător; 

Bucură-te, că pe cei rătăciţi i-ai adus pe calea cea dreaptă; 

Bucură-te, cel ce ai biruit învăţăturile păgâne prin cuvintele adevăratei credinţe; 
Bucură-te, că sufletele pierdute le-ai aflat; 

Bucură-te, că întunericul din inimi l-ai risipit; 

Bucură-te, cel ce cu răbdare şi dragoste nemărginită pe cei necăjiţi ai mângâiat; 
Bucură-te, că toţi cei năpăstuiţi primeau de la tine povaţă adevărată şi sprijin; 
Bucură-te, că şi cei învăţaţi, ascultând cuvântul tău, către cereasca înţelepciune se 
îndreptau; 

Bucură-te, cel ce de dragoste dumnezeiască ţi-ai aprins sufletul; 

Bucură-te, cel ce mulţimi de oameni ai adus către Hristos Domnul; 

Bucură-te, că prin tine harul cel de viaţă purtător al Evangheliei s-a răspândit; 
Bucură-te, bucuria inimilor celor încercaţi în credinţă; 

Bucură-te, Sfinte Valentin, de Dumnezeu iubitorule! 


Condacul al 10-lea 

Cunoscut te-ai făcut lui Avundie, fiul eparhului cetății, care ascultând cuvântul tău 
insuflat de Dumnezeu, a crezut în Hristos şi primind Sfântul Botez, s-a aprins de 
dragoste dumnezeiască şi a mărturisit cu vitejie, înaintea tuturor, adevărul cel ne- 
grăit, pentru care noi minunându-ne, cântăm Mântuitorului: Aliluia! 


Icosul al 10-lea 

Să lăudăm şi cu cântări să cinstim pe arhiereul lui Hristos, pe Sfântul sfințit muce- 
nic Valentin, care pretutindeni minuni a săvârşit şi de mai marii păgânilor nu s-a 
temut, care deopotrivă pe cei bogaţi şi pe cei săraci 1-a ajutat, şi pe Avundie cel că- 
zut în păcate grele l-a ridicat, drept aceea, împreună cu aceştia, cântare să-i adu- 
cem, grăind: 

Bucură-te, sfinte arhiereule, al lui Hristos vestitor; 

Bucură-te, cel ce prin minuni propovăduirea ţi-ai întărit; 

Bucură-te, cel ce pe diavoli i-ai izgonit prin cuvânt; 

Bucură-te, cel ce pururea te rogi pentru noi; 

Bucură-te, al tinerilor îndreptător neînşelat; 

Bucură-te, cel ce pentru copii şi pentru părinți mijloceşti; 

Bucură-te, al celor năpăstuiţi şi de neputinţe loviți izbăvitor; 

Bucură-te, blând învăţător; 

Bucură-te, că văzând harul tău, mulțimile în Hristos au crezut; 

Bucură-te, cel ce călăuzeşti paşii tinerilor şi pe copii îi ocroteşti; 

Bucură-te, că celor ce sunt în lhpsuri şi nevoi le eşti ajutător; 

Bucură-te, îți cântau cei ce minunile tale au văzut; 

Bucură-te, Sfinte Valentin, de Dumnezeu iubitorule! 


Condacul al 11-lea 

De mânie umplându-se tatăl lui Avundie, când a văzut râvna ta, împreună cu pă- 
gânii dregători, pe tine, învățătorul credinţei creştine, te-a prins şi chinuindu-te fără 
cruţare, la închinarea de idoli te sileau cumplit, iar tu, de ei fiind batjocorit, grele 
chinuri ai îndurat, întru care neîncetat cântai lui Dumnezeu: Aliluia! 


Icosul al 11-lea 

Bucuros te-ai arătat, sfințite mucenice, că te-ai învrednicit a pătimi pentru Hristos 
şi că, prin chinurile cele primite şi prin neputinţele trupeşti ale vârstei înaintate, ţi- 
ai înfrumusețat sufletul, iar rănile le-ai purtat ca pe nişte podoabe scumpe de la 
Domnul pe trupul tău. Deci, împreună cu ucenicii, pe care îi întăreai în Sfânta cre- 
dință când veneau în temniţă la tine, cu smerenie îţi aducem laudele acestea: 
Bucură-te, cel ce în pătimure pe Hristos L-ai urmat; 

Bucură-te, cel ce răni adânci pentru Domnul ai purtat; 

Bucură-te, că alesul tău suflet în Împărăţia cerească a fost înălțat; 


Ar Dr Dr dr dr dr Dr dr de De Dr dr d de de dr dr A de dr dr A A 


Xp XP XP 3 IP E E 2 2 E IP 3 3 E E 0 E IP 3 E IE IP XX XX 


Je De De de De dr De e De De de De Dr De De De De De De De de e Ar A d 


XP PP 2 0 E E IE IP 3 3 5 IE IE II IE E E XX 


Bucură-te, că Fiul lui Dumnezeu cunună scumpă pe capul tău a pus; 
Bucură-te, cel ce ai îndurat chinurile cu nespusă bucurie duhovnicească; 
Bucură-te, cel ce nu ai cârtit în necazuri, nici nu te-ai împuţinat cu sufletul cât de 
puţin; 

Bucură-te, că arhieria prin mucenicie ţi-ai încununat; 

Bucură-te, că pentru credință mult ai suferit; 

Bucură-te, către Dumnezeu mult rugătorule; 

Bucură-te, îți cântau cei ce prin răbdarea ta s-au întărit; 

Bucură-te, că, prin mucenicie, părtaş te-ai făcut Pătimurii şi Învierii lui Hristos; 
Bucură-te, cel ce în Roma mult ai pătimit şi pe cel viclean l-ai biruit; 
Bucură-te, Sfinte Valentin, de Dumnezeu iubitorule! 


Condacul al 12-lea 

Ca un slujitor prea ales al Mântuitorului, Sfinte Valentin, prin tăierea capului la 
Dumnezeu ai mers, ca Înaintemergătorul şi Botezătorul Domnului, de moarte mu- 
cenicească în temniţă sfârşindu-se nevoinţa ta în lumea cea trecătoare. Pentru acea- 
sta, înaintea lui Hristos, Împăratul cel nemuritor, în ceruri stând acum, roagă-te 
pentru noi, cei ce te cinstim şi ne închinăm sfintelor tale moaşte, cântând Atotţii- 
torului: Aliluia! 


Icosul al 12-lea 

După trecerea ta la Domnul, cei trei ucenici ai tăi cu multă evlavie cinstitul tău trup 
în taină l-au îngropat, dar tu, sfinte, cu sufletul stând înaintea lui Dumnezeu, cu 
dumnezeieştile tale rugăciuni străluceşti şi cu lumina cea neapusă ne luminezi pe 
noi toţi, cei ce ne închinăm icoanei tale şi în faţa sfintelor tale moaşte genunchii ni- 
i plecăm, lăudându-te pe tine şi zicând: 

Bucură-te, cel ce din patria strămoşilor noştri, prin sfintele tale moaşte, în mijlocul 
nostru ai venit; 

Bucură-te, că pentru Cuvântul lui Dumnezeu moarte mucenicească ai primit; 
Bucură-te, arhiereule sfinte, care pururea te rogi pentru noi; 

Bucură-te, al celor nevoiaşi ocrotitor; 

Bucură-te, cel ce pe tineri îi porţi în rugăciunea ta; 

Bucură-te, păzitor şi sprijin al celor ce vor să deprindă învățături folositoare de su- 
flet; 

Bucură-te, că prin semne şi minuni propovăduirea lui Hristos ţi-a fost întărită; 
Bucură-te, apărătorul celor care se însoțesc prin Taina căsătoriei din curată drago- 
ste; 

Bucură-te, păzitorul gândurilor curate şi îndemnător la fapte bune; 

Bucură-te, cel ce sufletele credincioşilor le hrăneşti şi din robia păcatului le slobo- 
zeşti; 

Bucură-te, mult rugătorule către Hristos pentru pacea Bisericii; 
Bucură-te, că ocroteşti şi ajuţi sfântul lăcaş ce adăposteşte moaştele tale; 
Bucură-te, Sfinte Valentin, de Dumnezeu iubitorule! 


Condacul al 13-lea (de trei ori) 

O, întru tot mărite Sfinte sfințite mucenice Valentin, cel ce, având arzătoare dra- 
goste pentru Hristos, chinurile în temniţă ai răbdat şi muceniceasca moarte prin 
tăierea capului ai suferit, al nostru păzitorule, roagă-te neîncetat pentru noi, cei ce 
suspinăm cu amar sub povara grea a încercărilor, ajută-ne cu mijlocirea grabnică a 
rugăciunilor tale nouă, celor care ne închinăm sfintelor tale moaşte, şi ne învred- 
niceşte Împărăției lui Dumnezeu, ca împreună cu tine să cântăm: Aliluia! 


Apoi se zice iarăşi: 


Icosul 1 

Sfinte nevoitorule, care în viaţa ta binecuvântată toate plăcerile acestei lumi le-ai 
nesocotit şi cu credinţa şi rugăciunile tale ai înfruntat mânia păgânilor porniţi asu- 
pra ta, ca un miel nevinovat aducându-te lui Hristos jertfă cuvântătoare bine plă- 
cută, primeşte de la noi aceste smerite laude: 

Bucură-te, de Dumnezeu insuflate; 

Bucură-te, al creştinilor izbăvitor; 

Bucură-te, cel ce ai împărtăşit cuvânt duhovnicesc; 

Bucură-te, că în lume slava deşartă nu te-a amăgit; 

Bucură-te, cel cu frumuseţea cuvântului împodobit; 

Bucură-te, viţa cea bună cu rod dumnezeiesc; 

Bucură-te, al lui Hristos îndrăzneţ mărturisitor; 

Bucură-te, cel ce ai înfruntat sălbăticia celor înşelaţi de amăgirea idolească; 
Bucură-te, cel ce spre Mântuitorul ai nădăjduit; 

Bucură-te, că numele Lui pururea l-ai chemat; 

Bucură-te, cel ce ai atras la lumina credinţei pe păgâni; 

Bucură-te, ierarhe sfinte, omule ceresc; 

Bucură-te, Sfinte Valentin, de Dumnezeu iubitorule! 


Condacul 1 

Rugătorule cel neobosit al lui Hristos, păstorule cel bun al ținutului Umbriei, lup- 
tătorule împotriva necredinţei, cel ce cu îndrăzmire sfântă ai biruit păgânătatea, 
chemând prea sfântul nume al lui Hristos, cel mai presus de tot numele, pe tine, 
arhiereule înțelepte, te mărim şi îți cântăm: Bucură-te, Sfinte Valentin, de Dum- 
nezeu iubitorule! 

ȘI această: 


Rugăciune către Sfântul sfinţit mucenic Valentin 


Sfinte sfinţite mucenice Valentin, cu smerenie te rugăm, mijloceşte pentru noi, cei 
ce avem trebuinţă de ajutorul tău. Ascultă rugăciunile noastre, împlineşte fiecăruia 
cererile de folos, fii celor îndoielnici povăţuitor în credinţă, celor bolnavi tămă- 
duitor, celor din primejdii izbăvitor, celor nedreptățiți ajutător, celor vârstnici spri- 
jinitor, tinerilor îndrumător duhovnicesc, şcolarilor luminător al minţii şi tuturor 
celor ce cu evlavie se roagă ţie întotdeauna ascultător. 


Roagă-te pentru noi lui Dumnezeu, ca să nu fim îndepărtați de la iubirea Sa cea 
sfântă, să nu ne lase să ne pierdem în întunericul păcatelor, ci să ne lumineze cu 
harul Său, ca să ne învrednicim a fi moştenitori ai Vieţii veşnice. 


Sfinte sfinţite mucenice Valentin, cel ce cu râvnă ai căutat izbăvirea din păcat a 
tinerilor, propovăduind viaţa curată, neîntinată, prin unirea cu Mântuitorul lisus 
Hristos, prin harul Său cel de viaţă dătător, pe tine dar te rugăm, întăreşte-i pe ace- 
ştia în lupta cu patimile sufleteşti şi trupeşti. 


Sfinte arhiereu, care eşti nădejdea credincioşilor şi mijlocitorul nostru, cel ce ai 
fost păstor vrednic pentru turma ta şi cu râvnă ai învăţat pe înţelepţii vremii cu- 
vântul lui Dumnezeu, tămăduitorule de trupuri şi de suflete, apără-ne pe noi, cei ce 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp PP PP 0 E E IE IP IP 3 Ie IE IE II IE E XXX 


Jr De De de De dr De e De De de De Dr Dr De De De De e De de e Ar A rd 


pe tine te cinstim şi neîncetat cu lacrimi de pocăință cerem să îndepărtezi de la su- 
fletele noastre şi de la casele noastre toată ispita şi tulburarea. 


Pe tine cu evlavie te rugăm, Sfinte sfințite mucenice Valentin, slăvite ierarhe şi 
omule al lui Dumnezeu, ca pe toţi cei ce ne sunt aproape să-i ajuţi şi să-i călăuzeşti 
spre mântuire; asemenea şi pe cei care nu ne iubesc pe noi să-i întorci către po- 
căinţă şi să-i luminezi, că tu pururea cuprinzi pe toţi în inima ta cea îndurătoare şi 
îndelung răbdătoare, pentru ca, prin mijlocirile tale, împreună cu tine să ne bucu- 
răm de Împărăţia cea slăvită a lui Dumnezeu, cea pregătită nouă întru lisus Hristos, 
Domnul nostru, căruia 1 se cuvine toată slava, cinstea şi închinăciunea, împreună şi 
celui fără de început al Său Părinte şi Preasfântului şi Bunului şi de viaţă făcă- 
torului Său Duh, acum şi pururea şi în vecii vecilor. Amin. 


Şi se face otpustul. 

Vieţile Sfinţilor - Sfântul sfinţit mucenic Valentin şi cei împreună cu dânsul 


Într-un hotar din părţile Italiei, care se numeşte Umbria, în cetatea care se chema 
Interamna, a fost episcop Sfântul Valentin, care luase de la Dumnezeu darul tămă- 
duirilor. El tămăduia toate neputinţele şi toate bolile oamenilor cu rugăciuni şi cu 
chemarea prea sfântului nume al lui lisus Hristos. Pe cei necredincioşi îi întorcea 
spre Dumnezeu de la păgânătatea închinării de idoli, pentru că atunci credinţa 
idolească cuprindea multă lume şi împărații păgâni stăpâneau Apusul şi Răsăritul şi 
prigoneau pe creştini. În acea vreme, trei scolastici din Atena cu neamul şi cu 
credința elini, cu numele Proclu, Efiv şi Apolonie, au mers la Roma pentru 
învăţătură, vrând să se deprindă mai bine cu limba şi filosofia romană. 


Acolo, găsind ei pe un ritor prea înţelept şi iscusit în amândouă limbile - latină şi 
elină - cu numele Craton, s-au încredinţat aceluia spre învăţătură şi petreceau în 
casa lui. 


2 5 e 


Unul din fiii lui Craton, cu numele Herimon, s-a îmbolnăvit foarte tare şi în boală i 
s-a gârbovit spatele, astfel ca capul lui ajunsese la genunchi şi nu putea să se 
întindă deloc. EI a chemat mulţi doctori şi nu puteau să aducă bolnavului nici un 
folos; deci, a pătimit trei ani, părăsit fiind şi de doctori. 

S-a întâmplat de a mers la casa lui Craton un tribun cu numele Fronton. Acela, 
văzând pe cel bolnav, a zis: "O boală ca aceasta s-a întâmplat unui frate bun al meu 
şi l-a tămăduit un episcop creştin, care se numeşte Valentin şi care petrece în 
cetatea Interamna". 


Tribunul spunând aceasta, sfătuia pe Craton, să trimită pe fiul său bolnav la acel 
episcop. El a mai adăugat încă şi aceasta despre fratele său, că după primirea 
tămăduirii n-a voit să se despartă de episcopul acela, fiind atras de bunătatea 
aceluia; astfel s-a legat de el prin dragoste. 


Craton, auzind acestea, a trimis nişte bărbaţi cinstiți, prieteni de-ai săi, la acel 
episcop, rugându-l să vină la dânsul, de vreme ce nu era cu putinţă să poarte atâta 
cale pe copilul cel bolnav. 


Dar omul lui Dumnezeu nu s-a lenevit să meargă din cetatea sa în Roma, la omul 
care-l chema şi de care a fost primit cu cinste. 


Craton arătând arhiereului pe Herimon, fiul său cel bolnav, l-a rugat să-l 
tămăduiască pe el, precum a tămăduit şi pe fratele tribunului. 


Sfântul Valentin i-a zis: "De vei vrea tu, fiul tău se va tămădui!" 


Craton a zis: "Jumătate din avuţia mea o voi da, de vei putea să tămăduieşti pe fiul 


LL] 


Meu . 


Sfântul a zis: "Mă minunez de tine că eşti dascăl înţelept şi nu pricepi cuvintele 
cele zise de mine. Deci, iarăşi îţi spun, că de vei vrea tu, se va tămădui fiul tău; 
adică, de vei crede în Hristos, toate se vor putea da credinciosului, căci 
credinciosul este mai cinstit înaintea lui Dumnezeu decât cel necredincios. 
Necredinciosul îşi pune nădejdea sa în cele deşarte şi în lucruri proaste; iar pe 
idolii făcuţi din lemn, din piatră şi din alte materii, care au fost oameni răi, îi are 
ca pe nişte zei. Au, doar pot oamenii să creadă că aceia sunt zei, care se tăvălesc 
în lucruri necurate şi se îndeletnicesc cu păcate cumplite, neavând nici un ceas 
liber de fărădelegile cele urâte? De aceea, de vei primi credinţa la care eu te 
Sfătuiesc, şi te vei lepăda de păgânătatea zeilor şi îţi vei pune nădejdea în 
singurul Dumnezeu, Cel nevăzut şi atotputernic, se va da sănătate fiului tău, 
precum doreşti. Jumătate din averea ta, pe care mi-o făgăduieşti, împarte-o 
săracilor, ca să se roage lui Dumnezeu pentru tine şi pentru fiul tău. lar pe mine 
cu nici un chip nu mă vei putea îndemna Să iau ceva de la tine pentru 
tămăduirea lui, decât numai singură credinţa ta îmi trebuie. Deci, să crezi că 

Iisus Hristos, Fiul lui Dumnezeu este adevăratul Dumnezeu şi să te lepezi de toți 
idolii tăi şi atunci vei vedea sănătos pe fiul tău”. 


Craton i-a zis: "Deşi nu ştiu în ce fel de rânduială se cuprinde credinţa voastră, însă 
am auzit, că fiecare se mântuieşte cu credinţa sa. Căci credinţa unuia nu poate să 
ajute altuia, nici credinţa cuiva să vatăme pe a altuia”. 


Sfântul Valentin a răspuns: "Sunt cazuri în vieţile omeneşti, care altuia nici nu 
pot Să ajute, nici să-l vatăme; pentru că necredinţa tatălui nu poate să vatăme 
credinţa fiului, dar la nevoie şi la trebuinţă sănătăţii, credinţa cuiva poate să 
ajute altuia. Prin aceasta tatăl ajută fiului, sora, fratelui şi stăpânul, Slugii. Noi 
citim că Sutaşul, pentru credinţa lui, a luat sănătoasă pe sluga sa, care murea. 
Mai-marele sinagogii a văzut întoarsă la viaţă pe fiica sa, care murise. Și 
surorile care plângeau pe Lazăr, fratele lor, care murise şi-l îngropaseră, prin 
glasul Domnului l-au văzut înviat a patra zi şi s-au bucurat. Sunt şi alte multe în 
Scriptura veche şi nouă. lar acestea le-am arătat ca dovezi, că credinţa unuia 
poate să ajute altora. Se întâmplă încă şi aceasta, ca necredinţa cuiva să aducă 
vătămare asupra altora; căci şi necredinţa unui om ca a lui Faraon, a adus 
diferite pedepse asupra Egiptului, încât şi pe el însuşi l-a pierdut cu toată 
oastea”. 


Acestea şi mai multe altele zicând sfântul episcop, ritorul Craton a căzut la 
picioarele lui şi a zis: "Cred că Cel propovăduit de tine este adevăratul Dumnezeu 
şi nu este altul afară de EI. EI porunceşte bolilor şi morţii să fugă. EI poruncește 
Vieții ŞI vine". 


Sfântul episcop Valentin i-a zis: "Credinţa creştinească se cade a o arăta nu 
numai prin cuvinte, ci şi cu faptele”. 


Ritorul a zis: "Care sunt faptele prin care poate să se arate credinţa?" 


Episcopul a zis: "Să te lepezi de idolii cei făcuţi de mâini şi să primeşti Sfântul 
Botez, ca să te rânduieşti între fiii lui Dumnezeu!" 


Craton a zis: "Apa care spală întinăciunea trupească, cum poate să spele şi 
păcatele?" 


Arhiereul a răspuns: "Apa, când se va chema asupra ei numele Preasfintei 
Treimi, primeşte într-însa pe Sfântul Duh, Care curăţeşte toate păcatele omului, 
ce se botează în apa aceea". 

Craton a zis: "Lungindu-se vorba noastră, se scurtează viaţa fiului meu Herimon”. 


Sfântul Valentin a zis: 


Craton a zis: "Ce este aceea, pe care eu niciodată n-am putut auzi şi nici vedea?" 


Arhiereul a zis: 


Ritorul a zis: "Toate câte mi le grăieşti le voi face, numai fiul meu să se facă 
sănătos". 


Atunci episcopul a zis: 


Atunci ritorul Craton, chemând pe femeia sa şi pe toţi casnicii săi, s-au aruncat 
înaintea picioarelor lui, făgăduind că toți se vor face creştini, dacă se va tămădui 
Herimon. Acolo erau şi tinerii cei mai sus zişi: Procul, Efiv şi Apolonie, care şi ei 
dorind sănătatea fiului dascălului lor, au făgăduit că se vor face creştini. 


De aceea, episcopul Valentin a poruncit să se pregătească o cameră deosebită şi în 
ziua aceea şi în noaptea viitoare să fie tăcere. Apoi, luând pe bolnav în camera 
aceea, s-a închis singur cu dânsul. Deci, bolnavul îşi strânsese tot trupul ca un 
ghem, având capul între genunchi şi picioarele pe umeri, încât nici o parte nu avea 
liberă între încheieturile trupului. El nu putea vorbi cu limba ci numai gemea. Deci, 
nici unul dintre doctori nu putea să cunoască şi să vindece neputinţa lui. Dar 
Sfântul Valentin episcopul, a aşternut pe pământ rasă de păr, pe care obişnuia a se 
ruga, şi punând pe dânsa pe bolnav, mai mult mort decât viu, s-a rugat toată 
noaptea lui Dumnezeu. lată, la miezul nopţii a strălucit în camera aceea o lumină 
cerească, încât celor ce erau afară li s-a părut că s-a aprins camera. 

lar după ce a trecut miezul nopţii, copilul s-a sculat sănătos cu trupul şi a început 
cu glas mare a lăuda pe Dumnezeu. 


Atunci părinţii lui şi toți care erau cu dânşii în casa aceea, auzind glasul lui 
Herimon, s-au bucurat foarte mult, că de trei ani nu-l mai auziseră pe el vorbind, 
decât numai gemând. Deci, apropiindu-se, au bătut în uşă, rugând pe sfânt să le 
deschidă şi să vadă pe Herimon. 


Însă sfântul le-a răspuns lor: 


Deci, aşteptând ei până la ziuă, sfântul episcop le-a deschis uşa şi scoțând pe copil 
sănătos cu trupul, ca şi cum niciodată n-ar fi fost bolnav, l-a dat pe el părinților lui. 
Atunci ritorul Craton, cu toată casa sa, a crezut în Hristos şi s-a botezat, veselindu- 
se cu duhul întru Dumnezeu Mântuitorul lor. 


Deci, Herimon, copilul cel tămăduit, după primirea Sfântului Botez, nu mai voia 
să se despartă de doctorul său, de episcopul Valentin. Asemenea şi cei trei tineri, 
pomeniți mai sus, după botez, lăsând filosofia cea din afară, s-au alăturat cu toată 
osârdia de duhovnicescul învăţător, de Valentin, arhiereul lui Dumnezeu şi s-au 
făcut ucenicii lui, fund următorii vieţii lui cele sfinte şi căutători ai mântuirii lor. 
Pentru că pe şcolarii cei tineri şi de o vârstă cu dânşii, prin îndemnările lor şi cu 
chipul vieţii celei cinstite şi înțelepte, îi aducea la credinţa în Hristos şi la Sfântul 
Botez. La dânşii se adunau mulţime de şcolari, care, ascultând învăţătura lor cea 
însuflată de Dumnezeu, se învățau la cerească înţelepciune şi se povăţuiau la calea 
cea adevărată. 


După ce şi fiul eparhului cetăţii, cu numele Avundie, a crezut în Hristos şi s-a 
botezat, s-a aprins de dragoste dumnezeiască şi mărturisea înaintea tuturor că este 
robul lui Hristos. 


Atunci tatăl lui şi ceilalți senatori, umplându-se de mânie, au prins pe 
învățătorul credinţei creştine, pe Sfântul Valentin şi bătându-l fără cruţare îl 
sileau la închinarea de idoli. Dar el, nevrând să le facă voia, a fost muncit 
cumplit, apoi l-au dus la închisoare în temniţă. Dar sfântul se bucura că s-a 
învrednicit a pătimi pentru Hristos Domnul său, rănile cele suferite, căci se 
înfrumuseța ca şi cu nişte podoabe scumpe şi se lăuda apostoliceşte, zicând: 


Iar pe ucenicii Săi care veneau la dânsul, pe când şedea în 

temniţă, îi întărea în Sfânta credinţă. De acest lucru înştiințându-se eparhul, s-a 
mâniat foarte mult şi, trimițând noaptea, l-a scos din temniţă şi i-a tăiat capul. 


Astfel şi-a sfârşit nevoinţa sa cea mucenicească Sfântul episcop Valentin; iar 
ucenicii lui, Procul, Efiv şi Apolonie, luând cinstitul lui trup, l-au dus în cetatea 
Interamna şi acolo, înaintea cetății, cumpărând o parte mică de pământ, l-au 
îngropat cu cinste. Ei au petrecut lângă mormânt ziua şi noaptea în post şi 
rugăciuni, lăudând pe Dumnezeu. La dânşii se adunau toţi credincioşii câţi erau în 
cetate şi mulți din cei necredincioşi veneau şi ascultau cuvintele lor cele 
mântuitoare de suflet şi la propovăduirea lui Hristos, luminându-se cu credinţă. 


După o vreme oarecare, ajungând toate acestea la cunoştinţa lui Leontie, dregătorul 
cetăţii, a poruncit de a prins pe cei trei sfinţi şi i-a băgat în temniţă. Dar, de vreme 
ce a văzut pe popor făcând zgomot pentru prinderea lor, pentru că tuturor erau 
iubiți, a poruncit să-i ucidă pe dânşii noaptea, pentru că se temea ca să-i 
osândească pe dânşii la moarte ziua, ca să nu fie liberaţi de mâinile poporului. 


Deci, sfinții mucenici au fost tăiați noaptea şi s-au dus la lumina cea neînserată a 
cereştii împărăţii. 


Iar Sfântul Avundie, cel mai sus pomenit, fiul eparhului Romei, care mersese acolo 
la iubiții săi prieteni, când a auzit de uciderea lor, 1-a fost jale de aceasta foarte 
mult. Deci, luând cinstitele lor trupuri, le-a îngropat cu cinste lângă mormântul 
Sfântului Valentin, învățătorul lui, slăvind pe Domnul lisus Hristos, Care viază şi 
împărăteşte împreună cu Tatăl şi cu Sfântul Duh, în vecu vecilor. Amin. 

Sfântul mucenic Valentin, episcopul Umbriei - drumul spre sfinţenie 


DOXOLOGIA ro 


Având darul tămăduirii, Sfântul Valentin s-a îngrijit de mulţi dintre cei bolnavi tru- 
peşte şi sufletește, învăţându-i să se roage Domnului, şi nu idolilor. Convertindu-l 
şi pe fiul eparhului cetăţii, a fost ucis. 

Episcop al Umbriei, în părţile Italiei, Sfântul Valetin era cunoscut pentru facerile 
sale de bine şi era adesea chemat să se roage pentru vindecarea celor neputincioşi. 


Aşa a vindecat un copil care de trei ani stătea gârbovit şi nici un doctor nu reuşise 
să îl îndrepte. Și primind Botezul, copilul nu mai voia să se despartă de Sfântul 
Valentin, aşa cum mulţi dintre cei vindecaţi îi rămăseseră aproape, spre a-i sluji. 


Convertindu-l şi pe fiul eparhului cetăţii, sfântul a atras mânia acestuia din urmă şi 
a fost torturtat și întemnițat. Dar sfântul, bucuros că pătimeşte pentru Dumnezeu, îi 


întărea și mai mult pe ucenicii săi. 


In cele din urmă, i-a fost tăiat capul, luând cununa muceniciei pentru cele pătimite. 

lulian Dumitraşcu - Calendar Ortodox - Sfinţii apostoli: Sila, Silvan, Crescent 
şi Andronic; Sfântul sfințit mucenic Valentin, episcopul Umbriei 


N, ăi A în XX 
PU ST SA Ap ZE A N 
TD A i 


Sfinţii apostoli Silvan, Crescent şi Sila 


1. Sfinţii apostoli: Sila, Silvan, Crescent și Andronic - Au făcut parte din cei 70 de 
apostoli ai Mântuitorului nostru lisus Hristos. În anul 50, s-a desfăşurat la Ieru- 
salim sinodul apostolic, în cadrul căruia s-a discutat problema tăierii împrejur a ce- 
lor care vin la credinţa în Hristos. 


Tropar, glasul 3: Sfinţilor apostoli, rugaţi pe Milostivul Dumnezeu ca să dea ier- 
tare de greşeli sufletelor noastre. 


Sfântul Sila fost trimis de la Ierusalim la Antiohia împreună cu Sfinţii apostoli 
Pavel şi Barnaba, pentru a înştiința pe antiohieni asupra hotărârilor sinodului. Din 
acest lucru se poate observa că Sila era un adânc cunoscător al învățăturilor sfinte, 
căci sfinții apostoli au avut multă încredere de i-au încredinţat această misiune. 


Sila a mai însoțit pe Sfântul apostol Pavel în călătoriile sale misionare şi a păstorit 
ca episcop în Corint, aşezat de Sfântul apostol Pavel. 

Silvan a însoțit în propovăduirea cuvântului evangheliei pe Sfinţii apostoli Petru și 
Pavel, care îl amintesc în epistolele lor (I Petru 5, 12; II Cor. 1, 19). Silvan a fost 
episcop în Tesalonic şi a îndurat multe pericole în propovăduirea credinţei. 


Crescent, amintit de Sfântul apostol Pavel în Epistola a II-a către Timotei (4, 9), a 
fost episcop în Galatia, apoi a propovăduit în Galia. A aşezat un episcop în Viena, 
un oraş la sud de Lyon (nu Vine de astăzi, capitala Austriei), pe Zaharia un ucenic 
al său. Apoi, întorcându-se în Galatia a primit moarte martirică în timpul împăra- 
tului Traian. 


Andronic este amintit în epistola către Romani (16, 7). Acesta a fost episcop în Pa- 
nonia. 


2. Sfântul sfinţit mucenic Valentin, episcopul Umbriei (sec. III). 
Sfântul Valentin s-a născut în anul 175, la Interamna (Terni de astăzi, în regiunea 


Umbria din Italia). A fost hirotonit preot de către Sfântul Felician de Foligno, iar 
episcop de Interamna de către Papa Victor |. 


Tropar, glasul 4: Şi părtaş obiceiurilor şi următor scaunelor apostolilor fiind, lu- 
crare ai aflat, de Dumnezeu insuflate, spre suirea privirii la cele înalte. Pentru 
aceasta, cuvântul adevărului drept învățând şi cu credinţă răbdând până la sânge, 

Sfințite mucenice Valentin, roagă-te lui Hristos Dumnezeu să mântuiască sufletele 
noastre. 


Remarcabil propovăduitor al Evangheliei, făcător de minuni şi vindecător, a fost 
foarte iubit de către credincioşii săi. A fost arestat, torturat şi decapitat la Roma, la 
vârsta de aproape o sută de ani, din ordinul prefectului Placid Furius, în timpul per- 
secuţiilor împăratului Marc Aureliu. 


A fost ucis în secret, în timpul nopţii, pentru a se evita răscoala populaţiei din Ter- 
ni. Trupul său a fost luat de către ucenicii săi, Proclu, Efir şi Apolonie, dus în ceta- 
tea Interamna, unde slujise ca episcop, şi îngropat cu mare cinste. 


XP PP PP 0 E XE IE IP IP 3 3 IE IE II IE E E XX 
Xp XP XP IP IP E E 2 e IP 3 3 2 E 0 E IP 5 II PX XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Ar fe Ar dr De dr de Dr De dr dr Dr De de dr De de dr dr e de de dr fr A d 


XP PP 2 0 E E IE IP IP 3 5 E IE II E E XX 


Nicolae Pintilie - Sfântul Valentin, tămăduitorul din Italia 


Deşi creştinismul cuprinsese toate laturile anticii cetăți a Romei, elementul păgân 
şi-a făcut simțită prezenţa până în secolul al V-lea. Şcolile de filosofie, Senatul, 
şcolile de retorică, toate au păstrat moştenirea păgână, renunţarea la idoli făcându- 
se foarte greu. 


Ce îi convingea, însă, pe acești oameni educați, de multe ori şi bogaţi, să renunţe la 
credința în zeii romani şi greci şi să creadă în adevăratul Dumnezeu, Mântuitorul 
lisus Hristos? Răspunsul ni-l dau mărturiile istorice - minunile săvârșite de sfinții 
lui Dumnezeu. Așa s-a întâmplat în Umbria, o cetate din Italia, acolo unde, un om 
simplu a convertit la creştinism mai mulți învăţaţi, printr-o minune. 


Mai mulţi tineri creştini au intrat la învăţătură la un profesor păgân. Craton, vestit 
pentru ştiinţa sa, avea un fiu cu numele Herimon, care era foarte bolnav. În acest 
context, unul din tinerii creştini i-a amintit vestitului profesor despre Sfântul 
Valentin, episcopul Umbriei, și puterea tămăduitoare a harului lui Dumnezeu. 
Auzind acestea, Craton a trimis nişte bărbați cinstiţi la Sfântul Valentin, rugându-l 
să vină şi să-1 tămăduiască băiatul bolnav. 


Întâlnirea dintre Craton şi episcopul Valentin a reprezentat întâlnirea dintre două 
lumi diferite: „De vei vrea tu, fiul tău se va tămădui! 

Craton a zis: Jumătate din avuţia mea o voi da, de vei putea să tămăduieşti pe fiul 
meu. 


Sfântul a zis: Mă minunez de tine, că eşti dascăl înţelept şi nu pricepi cuvintele 
cele zise de mine. Deci, iarăşi îţi spun, că de vei vrea tu, se va tămădui bolnavul; 
că, de vei crede în Hristos, toate se vor putea credinciosului. De vei primi credinţa 
la care eu te sfătuiesc şi, lepădându-te de păgânătatea zeilor, îți vei pune nădejdea 
în singurul Dumnezeu, Cel nevăzut şi atotputernic, se va da sănătate fiului tău, 
precum doreşti. lar jumătate din averea ta, pe care mi-o făgăduieşti, împarte-o 
săracilor, ca să se roage lui Dumnezeu pentru tine şi pentru fiul tău. lar pe mine, cu 
nici un chip nu mă vei putea îndemna să iau ceva de la tine, pentru tămăduirea lui. 


Craton i-a zis: Deşi nu ştiu cu ce fel de rânduială se cuprinde credinţa voastră, însă 
am auzit că fiecare se mântuieşte cu credinţa sa. Căci, nu poate credinţa unuia să 
ajute altuia, nici necredinţa cuiva să vatăme pe altcineva. 


Acestea şi mai multe zicând sfântul episcop, ritorul Craton a căzut la picioarele lui 
şi a zis: Cred întru Cel propovăduit de tine că este Dumnezeu adevărat şi nu este 
altul afară de EI, care porunceşte bolilor şi morţii şi acelea fug. El porunceşte vieții 
ŞI vine. 


Ritorul a zis: Toate câte mi le grăieşti le voi face, numai fiul meu să se facă 
sănătos. (...) 


Atunci, ritorul Craton, chemând pe femeia sa şi pe toţi casnicii săi, s-au aruncat 
înaintea picioarelor lui, făgăduind că toţi se vor face creştini, dacă se va tămădui 
Herimon”. 


Episcopul Valentin a poruncit să se pregătească o cameră deosebită, în care a luat 
pe bolnav. Iar Sfântul Valentin a aşternut pe pământ rasa de păr, pe care obişnuia a 
se ruga, şi punând pe dânsa pe bolnav, s-a rugat toată noaptea lui Dumnezeu. lar la 
miezul nopţii a strălucit în camera aceea o lumină cerească, încât celor ce erau 
afară li se părea că s-a aprins foc înăuntru. După ce a trecut miezul nopţii, copilul 
s-a sculat sănătos cu tot trupul şi a început cu glas mare a lăuda pe Dumnezeu. 


Atunci, părinţii lui şi toți care erau cu dânşii în casa aceea, auzind glasul lui 
Herimon, s-au bucurat crezând în Hristos, Dumnezeul cel adevărat. 

Radu Alexandru - Sfântul Valentin al Ortodoxiei 


Pe 30 iulie, Biserica Ortodoxă face pomenirea Sfântului mucenic Valentin, episco- 
pul Umbriei. 


An de an, ziua de 14 februarie ne pune pe fiecare dintre noi, în calitate de creştini 
ortodocşi, în faţa unui dublu paradox. În primul rând, de Valentine's Day a auzit 
toată lumea, astfel încât, la o adică, oricine poate defini succint "sărbătoarea", în 
timp ce despre viaţa Sfântului Valentin nu cunoaşte nimeni mai nimic. 


In al doilea rând, mulţi sunt contrariaţi de faptul că în această zi nu întâlnesc în 
Calendarul Ortodox nici un sfânt care să poarte acest nume. 


Întâmplarea face că nici Calendarul Romano-Catolic să nu-l mai pomenească în 
această zi, Sfântul Valentin fiind scos din calendar în 1969 din cauza ambiguităţii 
datelor referitoare atât la persoana sa, cât şi la faptele care au condus la consacrarea 
lui ca sfânt. În prezent, la 14 februarie, catolicii îi amintesc pe Sfinţii Chiril şi 
Metodie. 


Aşadar, nu greşim atunci când spunem că Valentine's Day, cu tot "marketing-ul" 
=) > 
aferent, este în România - şi nu numai - o "sărbătoare" fără sărbătorit. 


Despre Valentine's Day s-a scris şi s-a comentat suficient, pro şi contra. S-a scris şi 
s-a spus, din păcate, destul de puţin despre Sfântul Valentin al Ortodoxiei, prăznuit 
de Biserică în ziua de 30 iulie. 


Sfântul Valentin s-a născut în anul 175, la Interamna (Terni de astăzi, în regiunea 
Umbria din Italia). A fost hirotonit preot de către Sfântul Felician de Foligno, iar 
episcop de Interamna de către Papa Victor I, în anul 197. 

Remarcabil propovăduitor al Evangheliei, făcător de minuni şi vindecător, a fost 
foarte iubit de către credincioşii săi. El l-a vindecat pe fratele tribunului roman, 
Frontanus, de o boală foarte grea. Când s-a îmbolnăvit Cherimon, fiul vestitului 
filosof Craton, acesta, urmând sfatului lui Frontanus, l-a chemat pe episcopul 
Valentin la Roma. Cherimon suferea de o boală care îi schimonosea şi îi con- 
torsiona cumplit trupul. După ce Sfântul Valentin a petrecut o noapte în rugăciune, 
Cherimon, complet sănătos, s-a arătat înaintea filosofului Craton, tatăl său. Atunci 
s-au botezat Craton şi toată casa acestuia, împreună şi cu trei discipoli ai lui. 


Sfântul Valentin a fost arestat, torturat şi decapitat la Roma, la vârsta de aproape o 
sută de ani, din ordinul prefectului Placid Furius, în timpul persecuțiilor împă- 
ratului Marc Aureliu. Sfântul Valentin a fost ucis în secret, în timpul nopţii, pentru 
a se evita răscoala populaţiei din Terni. 


Trei dintre discipolii lui Craton, Procul, Efiv şi Apolonie, au fost şi ei ucişi îm- 
preună cu Sfântul Valentin, în anul 273. 


Părticele din moaştele Sfântului mucenic Valentin se găsesc la Biserica Delea- 
Nouă Calist din Bucureşti. 


Sfintele moaşte au fost primite în dar de la Episcopia din Terni, Italia, în anul 
2005. 


În Calendarul Ortodox, pe lângă Sfântul ierarh mucenic Valentin, prăznuit pe 30 
iulie, întâlnim mai mulți mucenici care au purtat acest nume: 
— Sfinţii mucenici Marcu, Sotirih şi Valentin - 24 octombrie, 

— Sfânta muceniţă Valentina - 10 februarie, 
— Sfântul mucenic Valentin - 16 februarie; 
— Sfântul mucenic Valentin - 24 aprilie, 

— Sfântul Valentin, preotul - 06 iulie, 

— Sfânta muceniţă Valentina - 18 iulie. 

Sfântul sfințit mucenic Valentin, episcopul Umbriei. Acest Sfânt este Sfântul 
Valentin cel ortodox, nu „valentine's day" 


Sfântul mucenic Valentin este cinstit de Biserica Ortodoxă Română în fiecare an, 
fiind amintit în calendarul ortodox la data de 30 iulie. Din nefericire, în absenţa 
unei culturi ortodoxe şi căzând pradă tradiției profane, multe persoane asimilează 
sărbătoarea sfântului cu data de 14 februarie. Ne aflăm însă, am putea spune, în 
faţa unui dublu paradox. Mai întâi datorită faptului că, deşi de "Valentine's Day" a 
auzit toată lumea, totuşi despre viaţa Sfântului mucenic Valentin nu cunoaşte 
nimeni mai nimic. Pe de altă parte, cu toate că ziua de 14 februarie este dedicată 
unui "sfânt Valentin”, totuşi calendarul ortodox nu leagă de această dată 
calendaristică nici un sfânt cu acest nume. 


Tropare ale Sfântului sfinţit mucenic Valentin, apărătorul al valorilor familiei 
creştine: 


Sfinte sfințite mucenice Valentin, cu smerenie te rugăm, mijloceşte pentru noi, cei 
ce avem trebuință de ajutorul tău! Ascultă rugăciunile noastre, fii nouă după 
nevoile noastre; întărire, celor bolnavi; tămăduitor, celor în primejdii; izbăvitor, 

Viaţa Sfântului sfințit mucenic Valentin ne introduce în atmosfera primelor trei 
secole de creştinism. O perioadă tristă a Bisericii, un răstimp al persecuțiilor şi al 
prigoanei împotriva creştinilor, în care au înflorit şi s-au manifestat martirii, adică 
cei care L-au mărturisit pe Mântuitorul Hristos cu preţul vieţii lor. 


Sfântul Valentin s-a născut în jurul anului 175, în localitatea romană Interamna 
(astăzi localitatea Terni, din regiunea Umbria, Italia). A fost hirotonit preot de către 
Sfântul Felician de Foligno. Datorită vieţii sale virtuoase, Valentin va fi ales 
episcop de Interamna, fiind hirotonit de către papa Victor I, în anul 197. 


Remarcabil propovăduitor al Cuvântului lui Dumnezeu, făcător de minuni şi vin- 
decător, Sfântul Valentin a fost foarte iubit de către toţi credincioşii săi. Mai mult, 
datorită credinţei sale puternice şi a bogatei activități taumaturgice, episcopul a 
convertit la creştinism importanţi dregători romani. 


Printre minunile săvârşite de mucenic amintim vindecarea fratelui tribunului roman 
Frontanus de o boală foarte grea; tămăduirea lui Cherimon, fiul vestitului filosof 
roman Craton, eveniment în urma căruia s-au botezat Craton şi întreaga familie a 
acestuia, împreună cu trei tineri filosofi care au devenit ucenicii Sfântului Valentin: 
Procul, Efiv şi Apolonie. Nu trebuie omisă nici minunea vindecării tânărului 
Avundie, fiului eparhului cetăţii, precum nici blândeţea cu care mucenicul lui 
Hristos, Valentin, a binecuvântat prin Taina Sfintei Căsătorii legătura dintre o 
tânără creştină cu un soldat păgân, proaspăt convertit la credinţa în Hristos. De 
altfel, acest din urmă eveniment i-a adus Sfântului Valentin calitatea de ocrotitor al 
iubirii şi al familiei creştine. 


Trăind într-o perioadă a persecuțiilor împotriva creştinilor - este vorba de domnia 
împăratului Marcus Aurelius - Sfântul Valentin a fost arestat, torturat şi decapitat 
la Roma, la vârsta de aproape o sută de ani, din ordinul prefectului Placid Furius. 
Împreună cu Valentin au primit sfârşitul mucenicesc şi ucenicii acestuia: Procul, 
Efiv şi Apolonie, în anul 273. Cinstitele trupuri ale celor patru martiri au fost aduse 
şi îngropate în cetatea Interamna, în glas de rugăciune al poporului drepteredincios 
adunat să-i întâmpine pe aceşti vrednici mucenici ai lui Hristos. 


Sfântul Valentin, în mijlocul românilor 
Prin osteneala preoţilor slujitori ai Bisericii Delea Nouă - Calist din Bucureşti, o 


parte din moaştele Sfântului mucenic Valentin au fost dăruite de Episcopia din 
Terni, Italia, credincioşilor români. 

Din anul 2005 (când au fost aduse moaştele sfântului) şi până în prezent, Sfântul 
sfințit mucenic Valentin binecuvântează atât pe credincioşii parohiei, cât şi pe 
fiecare creştin care, cu umilință şi cu smerenie, poposeşte în sfântul lăcaş şi se 
închină cinstitelor moaşte. 


Mai mult, mucenicul Valentin îşi confirmă calitatea sa de sfânt al iubirii creştine şi 
al familiei prin binecuvântarea pe care o oferă cu blândeţe fiecărui copil şi tânăr 
nou-botezat, precum şi fiecărei perechi de tineri proaspăt căsătoriţi. Prin excelenţă, 
putem spune că dacă anul 2011 este anul Sfintelor Taine ale Botezului şi Cununici, 
în prezenţa Sfântului Valentin şi sub purtarea lui de grijă, această sărbătoare a 
Tainelor lui Hristos dobândeşte valenţe continue, eterne. 


Întreaga activitate pastoral-misionară şi social-culturală dezvoltată în cadrul 
Parohiei Delea Nouă - Calist îl are în prim-plan pe Sfântul sfințit mucenic 
Valentin. Or, dacă avem în vedere faptul că duminică de duminică aici se împăr- 
tăşesc un număr considerabil de copii, dacă ţinem seama că fiecare pereche de 
tineri care urmează a se căsători trece pe la scaunul de spovedanie, dacă reflectăm 
la faptul că fiecare creştin aflat în suferinţă îşi găseşte alinarea în cadrul slujbelor 
cultului divin săvârşite cu regularitate şi la racla cu moaştele sfântului, atunci este 
lesne de înţeles de ce sfințitul mucenic Valentin este vindecătorul celor bolnavi şi 

sfântul iubirii creştine, apologet al familiei ortodoxe. Prezenţa lui în mijlocul 
credincioşilor parohiei şi în mijlocul românilor este asemenea unui tezaur ortodox 
de o inestimabilă valoare şi preţuire. 


Cu ocazia cinstirii Sfântului sfințit mucenic Valentin, la Biserica Delea Nouă - 
Calist programul liturgic se va împleti cu activitatea misionar-filantropică. În 
ajunul serbării, pe data de 29 iulie, aseară, s-a oficiat slujba de priveghere (Ve- 
cernie, Acatist şi Litie). În ziua pomenirii sfântului, astăzi se va săvârşi slujba 
Utreniei, urmată de Sfânta Liturghie, unde sunt aşteptaţi la Sfânta Împărtăşanie atât 
copiii, cât şi creştinii evlavioşi care au ajunat şi au primit, prin Taina Spovedaniei, 
dezlegarea păcatelor. Sărbătoarea sfințitului mucenic Valentin se va încheia cu 
agapa organizată de preoţii slujitori şi membrii Comitetului parohial, prilej cum nu 
se poate mai bun pentru comuniune, întâlnire şi socializare creştin-ortodoxă. 


Trebuie subliniat faptul că, în ultimii ani, de bogăția spirituală a fiecărui hram şi nu 
numai (Biserica Delea Nouă - Calist are două hramuri: "Praznicul Bunei Vestiri" şi 
"Sfinții Arhanghel Mihail şi Gavriil”), precum şi de sărbătoarea Sfântului sfinţit 
Mucenic Valentin s-au bucurat şi creştinii aflați în situaţii dificile, bolnavi şi 
suferinzi. 


Activitatea social-filantropică a vizat şi centrele sociale de copii şi tineret, azilurile 
de bătrâni şi spitalele. Cu atât mai mult, cu ocazia cinstirii Sfântului Valentin, 
vindecător şi rugător pentru toţi cei aflaţi în suferinţă, se vor bucura spiritual de 
sărbătoarea parohiei şi bolnavii Centrului de îngrijire "Sfântul Nectarie", precum şi 
alte persoane încercate, cărora Parohia Delea Nouă - Calist le va oferi pachete. 


Cuvintele Sfântului apostol Pavel, care îi numeşte pe sfinți "casnici ai lui Dumne- 
zeu" (Efeseni 2,19), constituie un îndemn în plus al sărbătorii de astăzi. Având 
permanent pe Hristos în inimile şi gândurile noastre, să ne bucurăm duhovniceşte 
de prezenţa şi purtarea de grijă a Sfântului sfințit mucenic Valentin, mărindu-l, 
cinstindu-l, închinându-ne lui şi înălțându-i rugăciuni ca să mijlocească, aşa cum 
spun şi cuvintele troparului, pentru sufletele noastre. 


Locul Sfântului Valentin în calendarul ortodox 


Sfântul mucenic Valentin este cinstit de Biserica Ortodoxă Română în fiecare an, 
fiind amintit în calendarul ortodox la data de 30 iulie. Din nefericire, în absenţa 
unei culturi ortodoxe şi căzând pradă tradiției profane, multe persoane asimilează 
sărbătoarea sfântului cu data de 14 februarie. Ne aflăm însă, am putea spune, în 
faţa unui dublu paradox. Mai întâi datorită faptului că, deşi de "Valentineâs Day" a 

auzit toată lumea, totuşi despre viaţa Sfântului mucenic Valentin nu cunoaşte 
nimeni mai nimic. Pe de altă parte, cu toate că ziua de 14 februarie este dedicată 
unui "sfânt Valentin", totuşi calendarul ortodox nu leagă de această dată calen- 
daristică nici un sfânt cu acest nume. 


Fundamentându-se pe o sărbătoare catolică, cu specific occidental, care odată cu 
trecerea timpului a căpătat accentuate valenţe profane, străine spaţiului ortodox, 
sărbătoarea Sfântului Valentin este denaturată şi transformată într-un eveniment de 
marketing şi într-o "sărbătoare fără sărbătorit”. 


Pilda de sfinţenie şi mucenicie a Sfântului Valentin, precum şi darul acestuia de 
videcător al celor bolnavi şi ocrotitor al virtuţii dragostei creştine şi al familiei pot 
fi aflate doar în Biserica lui Hristos, locul în care mucenicul creştin a predicat, a 
binecuvântat şi a mărturisit pe Dumnezeul cel Viu. Iar sărbătoarea lui, atât de dragă 
îndeosebi tinerilor, ar trebui să reprezinte un prilej cum nu se poate mai potrivit de 
rugăciune şi laudă aduse mucenicului Valentin, ca unul care revarsă ajutorul său 
familiilor şi tinerilor de astăzi. 


Valentin "cel puternic în credinţă...” 


Din punct de vedere etimologic, morfemul Valentin/ Valentina este un nume 
augural, de origine latină, explicat în mod tradițional prin participiul verbului 
valere, care se traduce prin a fi puternic, a fi sănătos. Într-adevăr, prin credinţa sa 
energică, prin faptele sale deosebite, prin moralitatea exemplară şi prin activitatea 
pastoral-misionară ireproşabilă, Sfântul mucenic Valentin a confirmat tăria şi pu- 
terea credinței în Hristos, precum şi sănătatea vieţii comunităţii pe care el a 
păstorit-o cu atâta interes. 


Un lucru ce trebuie subliniat este faptul că în calendarul Bisericii Ortodoxe 
întâlnim mai mulți sfinți cu acest nume. Amintim astfel pe Sfântul mucenic 
Valentin, preotul din Roma, care a primit moarte mucenicească în jurul anului 268 
şi pe care Biserica noastră îl sărbătoreşte în fiecare an la data de 6 iulie; pe Sfântul 
mucenic Valentin, episcopul de Terni, de a cărui pătimire am amintit mai sus, 
cinstit de Biserica Ortodoxă la data de 30 iulie; pe Sfântul mucenic Valens (Valent) 
diaconul, originar din localitatea Ela, Ierusalim, devenit martir în anul 309, 
pomenit de Biserica Ortodoxă pe data de 16 februarie. 


De asemenea, cu numele de Valentin, Biserica Ortodoxă cinstește şi un sfânt 
episcop din Germania, secolul al IV-lea, considerat protector împotriva epilepsiei, 
precum şi o sfântă muceniţă pomenită în fiecare an la data de 10 februarie. 

Pr. Petru Berbentia - Sfântul Valentin sau Dragobetele? Suntem sau nu 
români? 


Vă spun sincer că am trecut prin destule frământări până am ajuns să mă intereseze 
acest subiect. Adică mă gândeam, ce trebuie să mă bag eu în chestia asta? Dar nu 
se mai poate! Devenim din ce în ce mai puţin creştini şi tot mai mult adepţi ai unor 
credinţe ce nu ţin de esenţa credinţei noastre. 


M-a deranjat faptul că românii au fost de acord cu manifestările de „halloween” şi 
am rămas interzis când am citit că în ziua de 31 octombrie, spiritele persoanelor 
care au murit în ultimul an se întorc pe pământ în căutarea unor corpuri vii pentru a 
le poseda pe perioada anului viitor, acesta fiind singura speranţă de a avea o viaţă 
după moarte. O prostie mai mare şi o chestie mai anticreştină nici că se putea. Dar 
românul nu se opreşte aici! Ziua de 14 februarie a deveni „Velentin's day” şi toți 
românii nu sunt „trandy” dacă nu se prostesc în această zi. 


De aceea m-am gândit să explic ce e cu sărbătoarea asta importată mai nou de 
români. Şi pentru asta m-am documentat „beton” ! Adică am căutat în sinaxar şi în 
dicţionare şi am descoperit că în calendar sunt mai mulţi sfinți ce poartă acest 
nume. 


Pomenim astfel, în calendarul ortodox, 
> pe mucenicul Valent din Cezareea Palestinei în 16 aprilie, 
— pe Valent, diaconul din Ierusalim, mort ca mucenic în anul 309 d.Hr., 
> pe mucenicul Valentin din Gaza la 10 februarie, 

=> pe mucenicul Valentin din Misia - soldat mort la 302 d.Hr. şi pomenit în 24 
aprilie, 

=> pe mucenicul Valentin - preotul din Roma, tăiat cu sabia în anul 270 d.Hr., 
prăznuit în Ortodoxie la data de 6 iulie, 

= pe Valentin, episcopul Umbriei, ucis în temniţă şi pomenit la 30 iulie sau 

> pe mucenicul Valentin, pomenit la 24 octombrie. 


Datele le-am cules din Dicţionarul enciclopedic al numelor de botez cu un tabel 
alfabetic al sfinților otodocşi. 


Constatăm că sunt mulți cu acest nume pentru că prenumele Valentin şi Valentina 
au o largă circulaţie în toată Europa. 


Provine din numele latin Valentinus, un derivat de la prenumele Valens, Valentis 
sau Valentius toate având la bază verbul valere, care avea sensul de „a fi puternic”. 


In Rusia numele are o mulțime de derivate, precum Valea, Valiunea, Valiuşa, etc. 


In spaţiul românesc numele este atestat destul de târziu, în perioada contemporană, 
sub influenţa antroponimiei apusene, iar recenta „sărbătoare” se datorează unei 
legende puse în circulaţie în ţările apusene. 


Şi, ca lucrurile să fie şi mai complicate, trebuie să spun că nu se ştie cu exactitate 
pe care sfânt îl amintim în 14 februarie, care este de fapt aşa-numitul „patron al 
îndrăgostiuilor”. 


Varianta cea mai cunoscută este aceea că Valentin a fost un preot care a trăit în 
timpul obscurului împărat Claudius al II-lea goticul în secolul al III-lea d.Hr. şi că 
a încălcat ordinul emis de împărat, prin care se interziceau căsătoriile. Motivul 
emiterii acestui ordin a fost refuzul bărbaților de a-şi părăsi familiile şi de a se 
înrola în regimentele Imperiului. Preotul Valentin a încălcat acest ordin şi a oficiat 
câteva căsătorii în secret. A fost prins şi aruncat în închisoare, iar acolo s-a 
îndrăgostit de fiica gardianului său, căreia îi trimitea zilnic scrisori de dragoste. De 
aici obiceiul de a se trimite felicitări de Sf. Valentin. Preotul a fost executat pe data 
de 14 februarie, pe Via Flaminia. 


O altă variantă susține că Sfantul Valentin sau Valentin von Terni este cel pomenit 
în legătură cu ziua îndrăgostiților. Se ştie că a fost un martir declarat ca sfânt al 
creştinilor romano-catolici şi că a trăit tot în secolul III fiind episcop în Interamna 
(azi 'Terni — Italia). El a fost condamnat la moarte la 14 februarie 269 d.Hr. din 

cauza credinţei lui. A fost învinuit de “cununare religioasă” a perechilor de 
îndrăgostiţi în ciuda poruncii aceluiaş împărat roman Claudius II (268-270). 


Oricare ar fi sfântul, Dicţionarul sfinţilor, editat de Oxford, spune: „ Faptele 
amândurora sunt puţin demne de crezare.. Nici unul dintre ei nu pare să fi avut 
vreo legătură cu iubite sau soţii... unele autorităţi în materie văd în obiceiul de a 
alege un partener în ziua Sf. Valentin drept o supravieţuire a elementelor festivităţii 
romane Lupercalia, care avea loc tot la mijlocul lunii februarie”. 


Pe meleagurile noastre, Sfântul Valentin “s-a întâlnit” cu Dragobetele, fiul Babei 
Dochia, un fel de “omolog local” al lui Cupidon, care este în calendarul tradițiilor 
populare la 24 februarie. Au poveşti şi simbolistică asemănătoare. 


Sărbătoarea de Dragobete este considerată echivalentul românesc al sărbătorii 
Valentine's Day. Probabil că 24 februarie însemna pentru omul arhaic începutul 
primăverii, ziua când natura se trezeşte, ursul iese din bârlog, păsările îşi caută 
cuiburi, iar omul trebuia să participe şi el la bucuria naturii. Dragobetele se 
diferențiază de blajinitatea Sfântului Valentin din tradiția catolică, fund un bărbat 
chipeş, un neastâmpărat şi un năvalnic. Preluat de la vechii daci, unde Dragobetele 
era un peţitor şi un naş al animalelor, românii au transfigurat Dragobetele în 
protectorul iubirii celor care se întâlnesc în ziua de Dragobete, iubire care ţine tot 
anul, aşa cum şi păsările “se logodesc” în această zi. 

În această zi satele româneşti răsunau de veselia tinerilor şi de zicala: Dragobetele 
sărută fetele. Sunt multe credinţele populare cu referire la Dragobete. Astfel se 
spunea că cine participa la această sărbătoare avea să fie ferit de bolile anului, şi 
mai ales de febră, şi că Dragobetele îi ajută pe gospodari să aibă un an îmbelşugat. 
Îmbrăcaţi de sărbătoare, fetele şi flăcăii se întâlneau în faţa bisericii şi plecau să 
caute prin păduri şi lunci, flori de primăvară. În sudul României (Mehedinţi), fetele 
se întorceau în sat alergând, obicei numit zburătorit, urmărite de câte un băiat 
căruia îi căzuse dragă. Dacă băiatul era iute de picior şi o ajungea, iar fata îl plăcea, 
îl săruta în văzul tuturor. Sărutul acesta semnifica logodna celor doi pentru un an, 
sau chiar pentru mai mult, Dragobetele fiind un prilej pentru comunitate pentru a 
afla ce nunţi se mai pregătesc pentru toamnă. 


Nici oamenii mai în vârstă nu stăteau degeaba, ziua Dragobetelui fiind ziua în care 
trebuiau să aibă grijă de toate orătăniile din ogradă, dar şi de păsările cerului. În 
această zi nu se sacrificau animale pentru că astfel s-ar fi stricat rostul 
împerecherilor. Femeile obişnuiau să atingă un bărbat din alt sat, pentru a fi 

drăgăstoase tot anul. Fetele mari strângeau de cu seara ultimile rămăşiţe de zăpadă, 
numită zăpada zânelor, iar apa topită din omăt era folosită pe parcursul anului 
pentru înfrumusețare şi pentru diferite descântece de dragoste. 


O altă tradiție spune că Dragobetele a fost transformat într-o buruiană, numită 
Năvalnic, de Maica Precistă, după ce nesăbuitul a îndrăznit să îi încurce şi ei 
cărările. 


Acestea sunt, pe scurt, datele problemei: un sfânt din calendarul romano-catolic, cu 
o identitate nedefinită precis, pe de o parte şi, o tradiție veche de când lumea în 
spaţiul românesc, pe de altă parte. Ce facem? Ce sărbătorim? E clar că, din punct 
de vedere religios, nu sărbătorim nimic. Sf. Valentin este aprig contestat de 
conservatorii de pretutindeni. Refrenul este peste tot acelaşi: o sărbătoare de 
import, un semn al dispreţului snob faţă de propriile tradiții, mai ales că există 
replici autohtone la fel de valoroase. O exagerare mai mare vine mai ales din partea 
comercianților care, sub umbrela potectoare a sfântului, profită din plin de 
efuziunile romantice manifestate la scara planetară, şi se întrec în oferte, mai mult 
sau mai puţin originale, precis trăznite, şi toate cât mai pipărate cu putinţă. 


Voi încheia cu părerea unui tânăr ce se exprimă conform mentalități sale de om 
obişnuit cu internetul: „Clar este o sărbătoare de import. Şi din păcate are priză la 
“stupid people” of Romania. lar marketingul atâta aşteaptă. Nu vedeţi că o ţinem 
din sărbătoare în sărbătoare? Halloween e aproape gata implementat. Urmează 
Thanksgiving. Să vedeţi ce mare sărbătoare va fi printre noi asta în 5-10 ani... lar 
Mărţişorul nostru s-a dus pe apa sâmbetei. Doar şiruri de tarabe pline de fel şi fel 
de kitch-uri pe care nu le mai poartă nimeni ( dar se cumpără cu sacoşile că dă bine 
la birou)”. 


Părerea lui nu este în totalitate şi părerea mea, dar oare, nu are un pic de dreptate? 
Mai suntem sau nu, români! 

Cătălin ACasandrei: Despre Valentine's Day ştim - dar pe Sfântul Valentin îl 
cunoaștem? 


În fiecare an, în preajma zilei de 14 februarie, ne aflăm în faţa unui paradox. Pe de 
o parte, aproape toată lumea a auzit de Valentine's Day, Ziua îndrăgostiților sau 
Ziua iubirii şi poate descrie această „sărbătoare” în câteva cuvinte. Pe de altă parte, 
prea puţini ştiu detalii despre viaţa şi faptele Sfântului Valentin din calendarul 
ortodox, prăznuit în ziua de 30 iulie. 


Mulţi dintre noi suntem contrariaţi de faptul că nu găsim în calendarul ortodox 
niciun sfânt cu numele de „Valentin” sărbătorit în data de 14 februarie, ci doar pe 
Sfinţi cuvioşi Auxenţiu, Maron şi Avraam. Nici Biserica Romano-Catolică nu-l 
pomenește în această zi, Sfântul Valentin fiind scos din calendar în anul 1969 de 
către Papa Paul al VI-lea din cauza neclarităților referitoare la viaţa sa şi la faptele 
care au dus la canonizarea lui. 


Se spune că Sfântul Valentin era preot şi a trăit la Roma, pe când domnea împă- 
ratul Claudius al II-lea. Acesta voia să aibă o armată puternică, dar bărbaţii nu-și 
doreau să fie recrutaţi. Gândindu-se că aceştia preferau să stea acasă cu soțiile şi 
copiii lor, Claudius le-a interzis să se mai căsătorească. Valentin, care era un preot 
crestin, a sfidat porunca împărătească şi a continuat să oficieze slujba cununiei 

oștenilor doritori de a-și întemeia o familie. După un timp, Claudiu l-a găsit şi l-a 
arestat, slujitorul Domnului fiind ucis într-o zi de 14 februarie. 


Dincolo de marketing-ul promovat în jurul acestei date, există un Valentin pe care 
mulți dintre noi nu îl cunoaștem atât de bine. Dacă despre Valentine's Day s-au 
scris multe şi se spun, în continuare, suficiente lucruri, destul de puţine se ştiu 
despre Sfântul mucenic Valentin, prăznuit de Biserica Ortodoxă în ziua de 30 iulie. 


Având darul tămăduirii, Sfântul Valentin s-a îngrijit de mulți dintre cei bolnavi 
trupeşte şi sufletește, învăţându-i să se roage Domnului, nu idolilor. 


Episcop al Umbriei, în părţile Italiei, Sfântul Valetin era cunoscut pentru facerile 
sale de bine şi era adesea chemat să se roage pentru vindecarea celor neputincioşi. 
Aşa a vindecat un copil care stătea de trei ani gârbovit şi nici un doctor nu reuşise 
să îl îndrepte. Și primind Botezul, copilul nu mai voia să se despartă de Sfântul 
Valentin, aşa cum mulți dintre cei vindecaţi i-au rămas aproape, spre a-i sluji. 


Convertindu-l şi pe fiul eparhului cetăţii, sfântul a atras mânia acestuia din urmă şi 
a fost torturtat şi întemnițat. Dar bucuros că pătimeşte pentru Dumnezeu, îi întărea 
şi mai mult pe ucenicii săi. În cele din urmă i-a fost tăiat capul şi a luat cununa 
muceniciei pentru cele pătimite. 


În calendarul nostru, pe lângă Sfântul mucenic Valentin, prăznuit pe 30 iulie, mai 
întalnim şi alți mucenici care au purtat acest nume: 

— Sfinți mucenici Marcu, Sotirih și Valentin - 24 octombrie, 

— Sfânta muceniţă Valentina - 10 februarie, 

— Sfântul mucenic Valent diaconul - 16 februarie, 

— Sfântul mucenic Valentin din Durostorum - 24 aprilie, 

— Sfânta muceniță Valentina - 18 iulie. 

Povestea Sfântului Valentin 


Sfântul Valentin e un martir al calendarului creştin, în jurul căruia s-a dezvoltat o 
adevărată legendă despre protejarea îndrăgostiților, mai ales în spaţiul catolic. 


În secolul trei Valentin ar fi fost episcop la Interamna (Termi, în Italia de azi). 
Legenda spune că a cununat o creştină cu un păgân şi dăruia flori tinerilor 
îndrăgostiţi. Pentru că asigura cununia religioasă a cuplurilor de tineri, ceea ce 
încălca legile impuse de împăratul Claudius, a fost condamnat la moarte şi exe- 
cutat. 


Potrivit altei legende Valentin a fost un simplu preot care îi proteja pe creştini de 
persecuții, motiv pentru care a ajuns în temniţă. Acolo a convertit-o la creştinism 
pe fiica temnicerului, căreia i-a trimis şi o scrisoare de dragoste, nesemnată, înainte 
de execuţie. Data execuţiei pare să fi fost 14 februarie. 


În 496 Papa Gelasius schimbă data sărbătorii romane a Lupercaliilor din 15 în 14 
ianuarie, pentru a o suprapune cu sărbătoarea lui Valentin. Lupercaliile celebrau tot 
dragostea dar clerul încerca să scape de conţinutul ei păgân. 

E interesant de observat că majoritatea românilor îl sărbătoresc azi pe Sfântul 
Valentin cu două zile mai devreme din cauza campaniilor comerciale care însoțesc 
ziua de 14 februarie. 


In calendarul ortodox sfântul e prăznuit pe 30 iulie, dar ziua nu are aceeaşi semni- 
ficaţie ca la catolici. 


Abia în 24 februarie, de Dragobete, are loc sărbătoarea tradițională a dragostei în 
România. 

30 iulie: Pomenirea Sfântului sfinţit mucenic Valentin - Apărător al valorilor 
familiei creştine 


În fiecare an, la data de 30 iulie, Biserica Ortodoxă Română face pomenirea unui 
ales apologet al valorilor moralei creştine. Este vorba de Sfântul sfințit mucenic 
Valentin, episcopul Umbriei. Martirizat la Roma în a doua jumătate a secolului al 
treilea, el a rămas în conştiinţa Bisericii lui Hristos ca vindecător al celor bolnavi şi 
sfânt al iubirii creştine şi al familiei. 


In plină zi de sărbătoare, Sfântul Valentin îi binecuvântează pe credincioşii români, 
o părticică din sfintele sale moaşte fiind depuse în Biserica Delea Nouă, din Bucu- 
reşti. 

Viaţa Sfântului sfințit mucenic Valentin ne introduce în atmosfera primelor trei 
secole de creştinism. O perioadă tristă a Bisericii, un răstimp al persecuțiilor şi al 
prigoanei împotriva creştinilor, în care au înflorit şi s-au manifestat martirii, adică 
cei care L-au mărturisit pe Mântuitorul Hristos cu preţul vieţii lor. Sfântul Valentin 
s-a născut în jurul anului 175, în localitatea romană Interamna (astăzi localitatea 
Terni, din regiunea Umbria, Italia). A fost hirotonit preot de către Sfântul Felician 
de Foligno. Datorită vieţii sale virtuoase, Valentin va fi ales episcop de Interamna, 
fiind hirotonit de către papa Victor I, în anul 197. 


Remarcabil propovăduitor al Cuvântului lui Dumnezeu, făcător de minuni şi vin- 
decător, Sfântul Valentin a fost foarte iubit de către toţi credincioşii săi. Mai mult, 
datorită credinţei sale puternice şi a bogatei activități taumaturgice, episcopul a 
convertit la creştinism importanţi dregători romani. 


Printre minunile săvârşite de mucenic amintim vindecarea fratelui tribunului roman 
Frontanus de o boală foarte grea; tămăduirea lui Cherimon, fiul vestitului filosof 
roman Craton, eveniment în urmă căruia s-au botezat Craton şi întreaga familie a 
acestuia, împreună cu trei tineri filosofi care au devenit ucenicii Sfântului Valentin: 
Procul, Efiv şi Apolonie. 


Nu trebuie omisă nici minunea vindecării tânărului Avundie, fiului eparhului 
cetăţii, precum nici blândeţea cu care mucenicul lui Hristos, Valentin, a bine- 
cuvântat prin taina Sfintei căsătorii legătura dintre o tânără creştină cu un soldat 
păgân, proaspăt convertit la credinţa în Hristos. De altfel, acest din urmă eveniment 
i-a adus Sfântului Valentin calitatea de ocrotitor al iubirii şi al familiei creştine. 


Trăind într-o perioadă a persecuțiilor împotriva creştinilor - este vorba de domnia 
împăratului Marcus Aurelius - Sfântul Valentin a fost arestat, torturat şi decapitat 
la Roma, la vârsta de aproape o sută de ani, din ordinul prefectului Placid Furius. 
Împreună cu Valentin au primit sfârşitul mucenicesc şi ucenicii acestuia: Procul, 
Efiv şi Apolonie, în anul 273. Cinstitele trupuri ale celor patru martiri au fost aduse 
şi îngropate în cetatea Interamna, în glas de rugăciune al poporului drepteredincios 
adunat să-i întâmpine pe aceşti vrednici mucenici ai lui Hristos. 


Sfântul Valentin, în mijlocul românilor 
Prin osteneala preoţilor slujitori ai Bisericii Delea Nouă - Calist din Bucureşti, o 


parte din moaştele Sfântului mucenic Valentin au fost dăruite de Episcopia din 
Terni, Italia, credincioşilor români, după cum ne informează “Ziarul Lumina”. 

Din anul 2005 (când au fost aduse moaştele sfântului) şi până în prezent, Sfântul 
sfințit mucenic Valentin binecuvântează atât pe credincioşii parohiei, cât şi pe fie- 
care creştin care, cu umilință şi cu smerenie, poposeşte în sfântul lăcaş şi se închină 
cinstitelor moaşte. 


Mai mult, mucenicul Valentin îşi confirmă calitatea sa de sfânt al iubirii creştine şi 
al familiei prin binecuvântarea pe care o oferă cu blândeţe fiecărui copil şi tânăr 
nou-botezat, precum şi fiecărei perechi de tineri proaspăt căsătoriţi. Prin excelenţă, 
putem spune că dacă anul 2011 este anul Sfintelor taine ale botezului şi cununiei, 
în prezenţa Sfântului Valentin şi sub purtarea lui de grijă, această sărbătoare a 
tainelor lui Hristos dobândeşte valenţe continue, eterne. 


Întreaga activitate pastoral-misionară şi social-culturală dezvoltată în cadrul 
Parohiei Delea Nouă - Calist îl are în prim-plan pe Sfântul sfințit mucenic Valen- 
tin. Or, dacă avem în vedere faptul că duminică de duminică aici se împărtăşesc un 
număr considerabil de copii, dacă ţinem seama că fiecare pereche de tineri care 
urmează a se căsători trece pe la scaunul de spovedanie, dacă reflectăm la faptul că 
fiecare creştin aflat în suferinţă îşi găseşte alinarea în cadrul slujbelor cultului divin 
săvârşite cu regularitate şi la racla cu moaştele sfântului, atunci este lesne de înţe- 
les de ce Sfinţitul mucenic Valentin este vindecătorul celor bolnavi şi sfântul iubi- 
rii creştine, apologet al familiei ortodoxe. Prezenţa lui în mijlocul credincioşilor 
parohiei şi în mijlocul românilor este asemenea unui tezaur ortodox de o ine- 
stimabilă valoare şi preţuire. 


Cu ocazia cinstirii Sfântului sfinți mucenic Valentin, la Biserica Delea Nouă - 
Calist programul liturgic se va împleti cu activitatea misionar-filantropică. În 
ajunul serbării, pe data de 29 iulie, aseară, s-a oficiat slujba de priveghere 
(Vecernie, Acatist şi Litie). În ziua pomenirii sfântului, astăzi se va săvârşi slujba 
Utreniei, urmată de Sfânta Liturghie, unde sunt aşteptaţi la Sfânta Împărtăşanie atât 
copiii, cât şi creştinii evlavioşi care au ajunat şi au primit, prin Taina Spovedaniei, 
dezlegarea păcatelor. 


Sărbătoarea sfințitului mucenic Valentin se va încheia cu agapa organizată de preo- 
țu slujitori şi membrii Comitetului parohial, prilej cum nu se poate mai bun pentru 
comuniune, întâlnire şi socializare creştin-ortodoxă. 


Trebuie subliniat faptul că, în ultimii ani, de bogăția spirituală a fiecărui hram şi nu 
numai (Biserica Delea Nouă - Calist are două hramuri: “Praznicul Bunei Vestirr” şi 
“Sfinții Arhanghel Mihail şi Gavril”), precum şi de sărbătoarea Sfântului sfințit 

mucenic Valentin s-au bucurat şi creştinii aflaţi în situaţii dificile, bolnavi şi 
suferinzi. 


Activitatea social-filantropică a vizat şi centrele sociale de copii şi tineret, azilurile 
de bătrâni şi spitalele. Cu atât mai mult, cu ocazia cinstirii Sfântului Valentin, 
vindecător şi rugător pentru toţi cei aflaţi în suferinţă, se vor bucura spiritual de 
sărbătoarea parohiei şi bolnavii Centrului de îngrijire “Sfântul Nectarie”, precum şi 
alte persoane încercate, cărora Parohia Delea Nouă - Calist le va oferi pachete. 


Cuvintele Sfântului apostol Pavel, care îi numeşte pe sfinți “casnici ai lui Dumne- 
zeu” (Efeseni 2,19), constituie un îndemn în plus al sărbătorii de astăzi. Având 
permanent pe Hristos în inimile şi gândurile noastre, să ne bucurăm duhovniceşte 
de prezenţa şi purtarea de grijă a Sfântului sfințit mucenic Valentin, mărindu-l, 
cinstindu-l, închinându-ne lui şi înălțându-i rugăciuni ca să mijlocească, aşa cum 
spun şi cuvintele troparului, pentru sufletele noastre. 


Locul Sfântului Valentin în calendarul ortodox 


Sfântul mucenic Valentin este cinstit de Biserica Ortodoxă Română în fiecare an, 
fiind amintit în calendarul ortodox la data de 30 iulie. 


Din nefericire, în absenţa unei culturi ortodoxe şi căzând pradă tradiției profane, 
multe persoane asimilează sărbătoarea sfântului cu data de 14 februarie. Ne aflăm 
însă, am putea spune, în faţa unui dublu paradox. Mai întâi datorită faptului că, 
deşi de “Valentineâs Day” a auzit toată lumea, totuşi despre viaţa Sfântului 
mucenic Valentin nu cunoaşte nimeni mai nimic. Pe de altă parte, cu toate că ziua 
de 14 februarie este dedicată unui “sfânt Valentin”, totuşi calendarul ortodox nu 
leagă de această dată calendaristică nici un sfânt cu acest nume. 


Fundamentându-se pe o sărbătoare catolică, cu specific occidental, care odată cu 
trecerea timpului a căpătat accentuate valenţe profane, străine spaţiului ortodox, 
sărbătoarea Sfântului Valentin este denaturată şi transformată într-un eveniment de 
marketing şi într-o “sărbătoare fără sărbătorit”. 


Pilda de sfinţenie şi mucenicie a Sfântului Valentin, precum şi darul acestuia de 
videcător al celor bolnavi şi ocrotitor al virtuţii dragostei creştine şi al familiei pot 
fi aflate doar în Biserica lui Hristos, locul în care mucenicul creştin a predicat, a 
binecuvântat şi a mărturisit pe Dumnezeul cel Viu. lar sărbătoarea lui, atât de dragă 
îndeosebi tinerilor, ar trebui să reprezinte un prilej cum nu se poate mai potrivit de 

rugăciune şi laudă aduse mucenicului Valentin, ca unul care revarsă ajutorul său 
familiilor şi tinerilor de astăzi. 


Valentin “cel puternic în credinţă...” 


Din punct de vedere etimologic, morfemul Valentin/ Valentina este un nume augu- 
ral, de origine latină, explicat în mod tradițional prin participiul verbului valere, 
care se traduce prin a fi puternic, a fi sănătos. Într-adevăr, prin credinţa sa energică, 
prin faptele sale deosebite, prin moralitatea exemplară şi prin activitatea pastoral- 
misionară ireproşabilă, Sfântul mucenic Valentin a confirmat tăria şi puterea cre- 
dinţei în Hristos, precum şi sănătatea vieţii comunităţii pe care el a păstorit-o cu 
atâta interes. 


Un lucru ce trebuie subliniat este faptul că în calendarul Bisericii Ortodoxe 
întâlnim mai mulţi sfinţi cu acest nume. Amintim astfel 

— pe Sfântul mucenic Valentin, preotul din Roma, care a primit moarte 
mucenicească în jurul anului 268 şi pe care Biserica noastră îl sărbătoreşte în 
fiecare an la data de 6 iulie; 

— pe Sfântul mucenic Valentin, episcopul de Terni, de a cărui pătimire am 
amintit mai sus, cinstit de Biserica Ortodoxă la data de 30 iulie; 

— pe Sfântul mucenic Valens (Valent) diaconul, originar din localitatea Ela, 
Ierusalim, devenit martir în anul 309, pomenit de Biserica Ortodoxă pe data 
de 16 februarie. 

— De asemenea, cu numele de Valentin, Biserica Ortodoxă cinsteşte şi un sfânt 
episcop din Germania, secolul al IV-lea, considerat protector împotriva 
epilepsiei, 

— precum şi o sfântă muceniţă pomenită în fiecare an la data de 10 februarie. 

Wikipedia - Sfântul Valentin 


Sfântul Valentin, sau Valentin din 'Terni (latin. Valentinus) este un martir declarat 
ca sfânt al creștinilor romano-catolici, care a trăit în secolul III, fiind episcop în 
Interamna (azi: 'Terni, Italia). 


După legendă el ar fi cununat un păgân cu o creştină, dăruia tinerilor îndrăgostiți 
flori din grădina lui, a vindecat bolnavi. 


A fost învinuit de „cununare religioasă” a perechilor de îndrăgostiţi, în ciuda 
poruncii împăratului roman Claudius II (268-270). De aceea, a fost condamnat la 
moarte şi executat pe 14 februarie 269, din cauza credinţei lui. 


Azi, Valentin este considerat patronul protector al îndrăgostiţilor. În cinstea 
Sfântului Valentin, în Statele Unite și mai nou și în statele europene, se fac 


petreceri şi baluri. Indrăgostiţii îşi fac cadouri. 


În calendarul ortodox sfântul Valentin este sărbătorit pe 30 iulie. 

Basilica di San Valentino şi ziua îndrăgostiţilor 


E = a Tzi  1ejAmFosticala | 


Cu siguranţă v-aţi dat seama după nume, că această biserică este dedicată Sfântului 
Valentin, protectorul îndrăgostiţilor, patronul bisericii care îi poartă numele şi al 
oraşului Terni. 


Am ajuns la această biserică, într-o frumoasă zi de primăvară, colindând oraşul cu 
prietena mea stabilită în Terni. Din tot ce văzusem până în acel moment, această 

biserică a fost cea mai frumoasă. Este singura din oraş, care are ceva romantic, în 
aspectul exterior. Faţă de celelalte aşezăminte de cult, care au păstrat în cea mai 
mare parte aspectul tipic construcțiilor romane, aceasta este mult mai delicată în 
linii şi culori. 


Străduţa din faţa bisericii, este frumos pavată cu piatra cubică şi străjuită de 
copăcei tineri. 


În partea stângă a clădirii, este turnul cu clopotele. Statuile a şase episcopi, 
întâmpină enoriaşii, de pe faţada principală; câte doi de o parte şi de alta a uşii, iar 
alți doi, sus deasupra intrării. 


Interiorul era plin cu flori, căci era zi de mare sărbătoare — Paştele. Ne-am strecurat 
şi noi prin mulțimea de credincioşi şi am zăbovit câteva minute. Povestea acestei 
biserici se pierde în negura timpului. 


Sfântul Valentin a fost şi este venerat în egală măsură de catolici, de anglicani şi de 
ortodocşi. 


Moaştele Sfântului Valentin sunt păstrate şi expuse cu mare respect în centrul 
bisericii, într-un sicriu transparent din sticlă. 


Cele mai vechi documente referitoare la Valentin, cel care avea să devină sfânt, 
sunt cele din sec V e. n., scrise la mult timp după moartea lui. Un alt document, 
scris cu trei sute de ani mai târziu, descrie torturile la care a fost supus timp de o zi 
şi o noapte, încheiate cu decapitarea sa. Credincioşii catolici sunt impresionați de 
viaţă sa. 


Valentin, s-a născut în sec II e. n. într-o familie de patricieni (clasa socială 
înstărită) şi a trecut de tânăr la creştinism, într-o vreme în care nu era cea mai bună 
idee pe care putea să o aibă cineva. La doar 21 de ani a fost ales episcopul 
creştinilor din Terni. 


Aflând despre el şi credinţa sa, Impăratul Claudiu, a interzis oficierea slujbelor 
sale, dar Valentin, în loc să se supună, a încercat să îl convertească pe împărat la 
creştinism. Cu greu a scăpat atunci de pedeapsa cu moartea pentru nesupunere. 


A continuat să predice, să facă minuni şi să însănătoşească oameni, doar prin 
puterea rugăciunii; a făcut asta, până aproape de vârsta de o sută de ani. Mare 
minune a fost şi să trăiască atât de mult în acele vremurii. 

În sec. Il e. n., creştinismul încă nu era acceptat, iar adepţii săi erau lăsaţi în viaţă, 
doar pentru a deveni din când în când ţapi ispăşitori, pentru relele ce se petreceau 
în imperiul roman. Deşi am putea spune astăzi, că Valentin era un biet bătrân, la 
cei 97 de ani cât se zice că avea când a fost condamnat la moarte, el era cel mai 
înfocat creştin din zona Perugia. Fra iubit şi respectat de creştini şi sfaturile sale 
erau urmate de toți. Cu toate acestea, oamenii împăratului, l-au arestat şi după o zi 
şi o noapte de torturi, l-au scos din oraş, pe una din străzile principale, în bătăi de 
bici şi umilinţe. Pe o colină de la marginea oraşului a fost decapitat. Ucenicii lui I- 
au îngropat la marginea unui cimitir. 


Mulţi ani mai târziu, când a fost martirizat, părți din scheletul lui au fost duse în 
multe biserici din Italia. Aşa a ajuns craniul său în Terni şi alte moaşte în Sardinia 
şi Calabria. 


Dar pentru a fi trecut în rândul sfinților, nu era de ajuns să fie un bun creştin; să 
respecte canoanele, să ajute sărmanii, să nu fure, să nu ucidă şi să nu încalce nici 
una din porunci. Era nevoie de dovezi ale harului său. 


Se spune că după ce înpăratul Claudius l-a grațiat, a fost încredinţat unei familii 
nobile, care trebuia să aibă grijă ca el să nu mai supere puterea imperială. Trăind în 
mijlocul acelei familii, a făcut prima s-a minune; i-a redat vederea fiicei acelor 
nobili, fiică de care se spune că s-a şi îndrăgostit. 


Cele mai multe minuni se referă la puterea sa de a împăca tinerii care se certau. Le 
dăruia flori, în timp ce cu vorbe blânde îi sfătuia să se împace. De atunci se pare că 
s-a păstrat şi obiceiul ca dragostea dintre doi tineri să fie reprezentată de doi 
porumbei. Valentin făcea că prin minune să apară doi porumbei, de câte ori un 
cuplu se certa şi el îi împăca; aceasta era dovada divină, că celor doi le era scris, să 
fie împreună. 


În plus, căsătorea în taină, tineri cărora părinţii nu le acordau binecuvântarea (nu 
înainte de ai trece la creştinism în cazul în care nu erau deja). Unu ar fi de părere 
că se amesteca cam mult în viaţa oamenilor, neţinând cont de deciziile părinților. 
Dar în ochii tinerilor, cuvântul lui era mai presus de voinţa părinţilor, şi dacă 
Valentin le dădea binecuvântarea, ei se simțeau protejaţi şi fără de păcat. 


Călugării benedectini au fost cei care au răspândit vestea minunilor lui Valentin şi 
au stabilit că în ziua de 14 februarie toţi creştini să îl sărbătorească. Obiceiul s-a 
răspândit întâi în Italia, de unde a ajuns repede în Franţa şi în Anglia (restul este 
globalizare). 

Înainte să se stabilească şi să se sărbătorească ziua Sfântul Valentin, în fiecare 
primăvară, în Imperiul Roman se sărbătorea într-un mod cel puţin neobişnuit pentu 
noi (după unii de-a dreptul depravat), Festivalul Zeului Faun (zeul pădurilor şi al 
fertilităţii). Când însuşi împăratul a vrut să pună capăt acelui festival, s-a gândit că 
totuşi trebuie înlocuit cu ceva. Atunci a fost ales ” ţapul ispăşitor ” Valentin, şi 
festivalul mult prea libertin, a fost înlocuit cu Ziua Sfântul Valentin, o sărbătoare 
mult mai decentă. 


Biserica care este astăzi în Terni a fost reconstruită de câteva ori în acelaşi loc. A 
fost ridicată prima dată în sec. IV, pentru ca două sute de ani mai târziu, călugării 
benedicţi, să o refacă şi să o mărească. Se spune că este ridicată exact peste locul 
unde a fost înmormântat Sfântul Valentin, după decapitare. În forma actuală, 
biserica este din sec XVII, când a fost pavată cu marmură şi s-a realizat altarul tot 
din marmură. În centru, în faţa altarului, într-un sarcofag din cristal se află o statuie 
care îl înfăţişează pe Sfântul Valentin. Moaştele sale, sunt expuse într-o urnă. 


Pe lângă acestea, în biserică mai sunt expuse tablouri vechi şi valoroase, ce o 
înfăţişează pe Fecioara cu Pruncul, sau Vieţile Sfinţilor Lawrence, John şi Barto- 
lomeu. O fereastră cu vitraliu aflată deasupra intrării, îl înfăţişează pe Sfântul 

Valentin, oferind un trandafir roşu unui cuplu de tineri. Sfântul Valentin este nu 
doar ocrotitorul îndrăgostiților ci şi patronul oraşului Terni. 


Prietena mea mi-a spus că în fiecare an, în februarie, de ziua sfântului atât biserica 
cât şi piaţa din jurul ei devin neîncăpătoare pentru mulţimea de oamenii (nu doar 
tineri) care vin să îi mulțumească sfântului pentru relaţia bună pe care o au cu 
partenerul de viaţă sau să îi ceară ajutorul. Atunci, întreg oraşul este asaltat de 
turişti din toată Italia şi din Europa. 


Biserica nu este spectaculoasă, dar pentru simbolul ei, este una din atracțiile 
oraşului. 

Sa A LE DORIM SĂ URMEZE 


pi ÎN PROPOVĂDUIREA LUI DUMNEZEU, 


N Sfântul Mucenic Valentin, Episcopul Umbriei 


30 iulie - Glasul 4 


Şi părtaş obiceiurilor şi următor 
scaunelor Apostolilor fiind, lucrare 
ai aflat, de Dumnezeu insufiate, 
spre suirea privirii la cele înalte. 


drept învățând şi cu credinţă 
răbdând până la sânge, Sfinţite 
Mucenice Valentin, roagă-te lui 
Hristos Dumnezeu să 
mântuiască sufletele noastre. 


Sa zur CoRemE 
POARTĂ NUMELE 


OCROTITORUL IUBIRII ŞI 
AL FAMILIEI CREȘTINE 


sri e 4 
EXEMPLUL SAU DE INŢELEPCIUNE 


paDE MILOSTIVIRE SPRE CEI AFLAŢI ÎN NECAZ, 
ia DE CURAJ ÎN MĂRTURISIREA CREDINȚEI. 
- (&) BASILICA.RO | 

Bucură-te, Sfinte Valentin, de Dumnezeu iubitorule! 

